הוועדה לענייני ביקורת המדינה, כנסת 16, פרוטוקול מספר 265, 2006-03-13 09:30

מל פולישוק-בלוך: בוקר טוב לכולם, אני מברכת את כל הנוכחים, את המבקר ואנשיו ואת אלה שצופים בנו בבית.

מל פולישוק-בלוך: אנחנו בפתחה של ישיבה לא קלה, ישיבה בנושא של דוח המבקר על ההתנתקות, דגש על מנהלת סל"ע, ההתנהלות של מנהלת סל"ע בזמן ההתנתקות, היערכויות הרשויות המקומיות וקליטת המפונים.

מל פולישוק-בלוך: זה נושא טעון, קשה ואני מאוד מבקשת מכל המשתתפים, שכפי שאתם רואים הם רבים מאוד, לשמור על רמת דיון נאותה כפי שנהגנו לעשות כאן בוועדה לביקורת המדינה במשך כל התקופה בכנסת ה-16.

מל פולישוק-בלוך: לפני שאפתח את הנושא עצמו אני רוצה ברשותכם לומר שני משפטים שלא קשורים לישיבה.

מל פולישוק-בלוך: זה יום הדיונים האחרון שלנו בוועדת ביקורת המדינה בכנסת ה-16 כשאני כיושבת ראש, ואני רוצה בראש ובראשונה להודות למבקר המדינה ואנשיו על שיתוף פעולה יוצא מהכלל שהיה למבקר המדינה ולוועדת ביקורת המדינה בכנסת.

מל פולישוק-בלוך: אני חושבת ששיתוף הפעולה הזה הוא חיוני, הוא חשוב וצריך שהוא ישמר גם בכנסת ה-17.

מל פולישוק-בלוך: אנחנו שומעים רבות על מנהל לא תקין, על בעיות בירוקרטיות שונות של המנהל, של רשויות השלטון וכמובן גם על שחיתויות.

מל פולישוק-בלוך: רק על ידי שיתוף פעולה חיובי וענייני מהסוג שהיה לנו, אפשר באמת למגר את התופעות השליליות בשלטון הישראלי ולקדם אותו לשלטון שעוזר ועושה למען הנבחרים שלו, ואני חושבת שזה מאוד חיוני ולכן אני חושבת שזו אחת הוועדות החשובות ביותר שיש בכנסת.

מל פולישוק-בלוך: אני גם מודה לחברי הכנסת, במיוחד לזבולון אורלב אולי, שנמצא פה מבין חברי הכנסת הקבועים והבאים שעזר לי רבות.

מל פולישוק-בלוך: גם חברי כנסת אחרים כמובן, רן כהן שכרגע אני לא רואה אותו וחברים אחרים, יורי, ויולי וחברי ועדת ביקורת המדינה שבאמת באו בצורה קבועה לישיבות ואני חושבת שבעבודה משותפת שלנו מימין ומשמאל, ולא משנה מה הדעה הפוליטית שלנו עבדנו ביחד ובצורה חיובית.

מל פולישוק-בלוך: וכמובן אני רוצה להודות לצוות של הוועדה, לחנה פריידין מנהלת הוועדה ולכל הגברות שעובדות איתה, באמת תודה רבה.

מל פולישוק-בלוך: תסלחו לי שזה קצת מרגש אותי אבל באמת זו עבודה מאוד מאומצת, מאוד חשובה של עשרות ישיבות שהיו לנו ולכן הרגשתי שאני צריכה להגיד את זה, ועכשיו לענייננו.

אופיר פינס-פז: ביקשתי הערה לסדר.

מל פולישוק-בלוך: סליחה, אני מתנצלת.

אופיר פינס-פז: קודם כל אני רוצה לברך אותך חברת הכנסת מלי פולישוק בלוך.

אופיר פינס-פז: האמת היא שקיוויתי שתהיה עוד ישיבה והבנתי שלא קיבלת לה אישור מיושב ראש הכנסת, אבל זה בסדר.

מל פולישוק-בלוך: גם הישיבות של היום היו אחרי ויכוחים ומריבות עם יושב ראש הכנסת לצערי הרב.

אופיר פינס-פז: הישיבה של היום זה בעקבות דוח מסודר של מבקר המדינה.

מל פולישוק-בלוך: כן, אבל יש לנו עוד שתי ישיבות היום.

אופיר פינס-פז: רציתי באמת לנצל את הבמה ולבקש ממבקר המדינה.

אופיר פינס-פז: לפני כשבועיים שלושה היה תחקיר מאוד גדול בידיעות אחרונות על כל נושא הקזינו באילת.

אופיר פינס-פז: היו חשדות מאוד כבדים כלפי בכירים בשירות המדינה לשעבר ודברים מאוד קשים.

אופיר פינס-פז: אני הערכתי שהדברים האלה יחקרו כך או אחרת אבל אתמול העניין הזה שב ועלה באופן מאוד חד ומובהק בויכוח שיש בין עוזי דיין לעמרי שרון.

אופיר פינס-פז: אני חושב שהציבור צריך לדעת את האמת מה שקרה שם.

אופיר פינס-פז: אני רואה את הפרשה הזאת כפרשה מאוד חמורה והייתי שמח מאוד אם מבקר המדינה היה לוקח את הנושא הזה כנושא שצריך להיבדק במסגרת הנושאים הנבדקים על ידי מוסד מבקר המדינה.

מל פולישוק-בלוך: תודה רבה.

מל פולישוק-בלוך: אני רוצה רק לציין מכיוון שאתה העלית נושא אחר, יש הרבה מאוד חברי כנסת ואנשים מהציבור שפונים אלי כל יום בנושאים שונים.

מל פולישוק-בלוך: אנחנו מאוד נזהרים ואני מבקשת מחברי הכנסת, גם הישיבה של היום, אנחנו ערב בחירות, כל אחד מאיתנו רוצה לקדם את עצמו ואת מפלגתו בבחירות הקרובות.

מל פולישוק-בלוך: בואו נשתדל שהישיבה היום תהיה על נושא ההתנתקות וצמודה ככל האפשר לדוח המבקר.

מל פולישוק-בלוך: אני בטוחה שדבריך חבר הכנסת פינס נרשמו אצל המבקר, הוא אף פעם לא מפספס שום דבר והוא בוודאי יעשה עם זה מה שצריך.

מל פולישוק-בלוך: וברשות

מל פולישוק-בלוך: כם אני רוצה לגשת לעניין.

מל פולישוק-בלוך: הכנסת הזאת וממשלת ישראל עמדו בפני מבצע לאומי אולי מהמסובכים והקשים שהיו והוא פינוי רצועת עזה מתושביה היהודים.

מל פולישוק-בלוך: זה באמת היה מבצע לאומי ממדרגה ראשונה שחלקם נאלצו, חלקם רצו, לסייע בהצלחתו.

מל פולישוק-בלוך: על הפינוי, אדוני המבקר, אתם עשיתם דוח על הפינוי עצמו?

מיכה לינדנשטראוס: לא.

מל פולישוק-בלוך: וגם לא יהיה?

מיכה לינדנשטראוס: יכול להיות שיהיה בשלב ב'.

מל פולישוק-בלוך: אוקי, אבל אנחנו לא עוסקים בדוח על הפינוי והדברים כפי שהם נראו לפחות בשטח, מדברים בפני עצמם.

מל פולישוק-בלוך: הפינוי נעשה מהר, איך אומרים במקום אחר, אולי לא אלגנטי אבל מהר בוודאי, בנחישות בוודאי, עם המון אהבה ואני חושבת שצריך לברך את שני הצדדים, המפנים והמפונים שהפינוי נעשה ללא שפיכות דמים, עם התנגדות כן אבל פסיבית, ובוודאי לנוכח האירועים שראינו במקום אחר, צריך לברך גם את המפנים וגם את המפונים על דרך הפינוי.

מל פולישוק-בלוך: אנחנו היום עוסקים לא על הפינוי, אולי מרכיב מסוים של הפינוי, של הוצאת האנשים, כי זה כן מופיע בדוח, אבל בעיקר בקליטה של האנשים.

מל פולישוק-בלוך: והקליטה הייתה אמורה להיות הרבה יותר פשוטה.

מל פולישוק-בלוך: אנחנו יודעים פה בחדר הזה שמדינת ישראל קלטה בכל שנותיה עולים חדשים מכל העולם ובכמויות אדירות ומספרים אדירים של עולים.

מל פולישוק-בלוך: רק בתחילת שנות ה-90 קלטנו כאן כמיליון עולים, עשרות אלפי אנשים ביום, בלי תכנון מוקדם, בחוסר ודאות.

מל פולישוק-בלוך: מדינה חדשה, בלי שפה, עם התנהגות אחרת, ובכל זאת הקליטה, לא שלא היו בעיות אבל לא ראינו את אותן תופעות שאנחנו רואים בקליטה של, תסלחו לי, רק 1751 משפחות.

מל פולישוק-בלוך: לכאורה מדינה שצריכה לקלוט 1751 משפחות, זה היה צריך להיות הרבה יותר פשוט.

מל פולישוק-בלוך: מה עוד שאנחנו יודעים שיש עדיין לא מעט משפחות שנמצאות בבתי מלון.

מל פולישוק-בלוך: הדוח מדבר על התארגנות, על מגורים ארעיים, על דיור ארעי וזמני וקבוע, תיכף נשמע מהמבקר כמובן.

מל פולישוק-בלוך: אבל יש לי חשש גדול מאוד שארעי הופך לזמני והזמני, אני מאוד מקווה, וזו אחת המטרות שלנו כאן היום, לדאוג שהזמני לא יהפוך לקבע.

מל פולישוק-בלוך: הקליטה הקשה הזאת ששותפים לה כנראה כולם, אני מדברת על הקושי כפי שנראה כאן היום, עליו אנחנו נדבר.

מל פולישוק-בלוך: במהלך הישיבה נברר את העובדות כפי שעולות מדוח המבקר, ותיכף מבקר המדינה ואנשיו יאמרו את דברם.

מל פולישוק-בלוך: אנחנו גם נשמע את עמדת המבוקרים ואני מבקשת מכולם להיות סבלניים.

מל פולישוק-בלוך: הישיבה היא שעתיים, המבוקרים כפי שאתם רואים נמצאים פה איתנו, החל ממנכ"ל משרד ראש הממשלה, אילן כהן, יושב ראש המנהלת מר בשיא, ומנכ"לים של משרדי ממשלה שונים שכל אחד מהם ידבר.

מל פולישוק-בלוך: מהחינוך, מהשיכון, פיספסתי כאן מישהו?

מל פולישוק-בלוך: ואבקש מכולם להגיד את דברם.

מל פולישוק-בלוך: כמובן שגם חברי הכנסת יאמרו את דברם.

מל פולישוק-בלוך: אני חייבת לציין ולומר שבהצעה לסדר שהעלו חברי הכנסת אורלב ואדלשטיין, הדברים נאמרו ודובר עליהם במליאת הכנסת ומליאת הכנסת העבירה את הנושא לוועדת ביקורת המדינה, ולכן כמובן גם חברי הכנסת שהעלו את ההצעה לסדר, יוכלו לדבר.

מל פולישוק-בלוך: אני רק מבקשת סבלנות ואני לא רוצה להרחיב יותר מדי.

מל פולישוק-בלוך: המטרה שלנו בישיבה הזאת היא להפיק לקחים.

מל פולישוק-בלוך: אנחנו רוצים אם אפשר למצוא את הכשלים, את החסמים הבירוקרטים שעדיין מונעים פיתרון בעיות שאנחנו רואים אותם היום בשטח.

מל פולישוק-בלוך: אנחנו רוצים למצוא את הטעויות אם קיימות טעויות, בתכנון ובביצוע.

מל פולישוק-בלוך: ואם חלילה מדינת ישראל, חלילה לפי השקפה מסוימת ולא חלילה לפי השקפה אחרת, אם מדינת ישראל תעמוד בעתיד בפני פינוי נוסף, לפחות שהלקחים יופנמו ושנעבור את ההליכים האלה הקשים יותר בקלות.

מל פולישוק-בלוך: אני רוצה גם להדגיש, בכל ביקורת צריכה להיות גם ביקורת חיובית.

מל פולישוק-בלוך: אני חושבת שגם מבקר המדינה צריך לציין לחיוב כאן בוועדה דברים שנעשו.

מל פולישוק-בלוך: ברכתי את המפונים ואת המפנים על אופן הפינוי, אני רוצה לומר עוד מילה אחת, במיוחד למנכ"ל ראש הממשלה אילן כהן.

מל פולישוק-בלוך: העיניים האדומות שלו העידו על הכל במהלך החודשים האחרונים.

מל פולישוק-בלוך: על פי הכותרת של היום אני לא יודעת אם תמשיך בתפקידך או לא, אבל מה שבטוח זה דבר אחד.

מל פולישוק-בלוך: ניהלתי אתך הרבה מאוד שיחות, כולל ביום הפינוי עצמו בפגישה שהייתה לנו, בשיחת טלפון, כמה שיחות טלפון באותו יום קשה.

מל פולישוק-בלוך: ומאז היו לנו כמה פגישות והרבה שיחות.

מל פולישוק-בלוך: תמיד שמעתי רצון אמיתי וניסיון אמיתי לפתור את הבעיות וכמובן הכרה של הבעיות.

מל פולישוק-בלוך: לא הצלחתי להפתיע אותו בשום נתון למרות שבאתי תמיד עם שק של נתונים ותמיד היה רצון טוב.

מל פולישוק-בלוך: גם במנהלת, בדיונים הרבים שקיימנו פה בישיבה, ראינו, שמענו, הרבה רצון טוב.

מל פולישוק-בלוך: אם היו בעיות, אם היו טענות ויש תלונות רבות, את זה נשמע היום, אבל את הרצון הטוב אני לא חושבת שמישהו יכול לקחת מהם ואני חושבת שגם זה צריך להיאמר, ועכשיו אני נותנת את זכות הדיבור למבקר המדינה.

מיכה לינדנשטראוס: תודה גברתי היושבת ראש.

מיכה לינדנשטראוס: חובה נעימה לי בפתח הדברים, מאחר וזו כנראה אחת הישיבות האחרונות שלך בכהונתך כיושבת ראש ושל חברי הוועדה, לומר לך מספר מילות תודה על מערכת שיתוף פעולה פורה ביותר שהייתה בינינו לבין חברי הוועדה מכל הסיעות, מכל הזרמים, ומכל המפלגות.

מיכה לינדנשטראוס: אני אמנם הייתי תקופה קצרה יותר אבל קודמי היו בוודאי תקופה ארוכה יותר.

מיכה לינדנשטראוס: היה לי העונג הרב להיות בישיבות הוועדה שאת ניהלת וצורת הניהול שלך שנתנה ביטוי גם לעמדות שונות, לפעמים ביקורתיות לפעמים לא ביקורתיות, תרמה תרומה גדולה לקידומו של נושא הביקורת בכלל.

מיכה לינדנשטראוס: אני אסיר תודה לך באופן אישי, אני אסיר תודה לך בשם משרד מבקר המדינה ואני חושב שמערכת היחסים הטובה עם כל חברי הוועדה מכל הסיעות, תהיה גם בכנסת ה-17.

מיכה לינדנשטראוס: אנחנו מצפים לזה בכיליון עיניים מבחינה זו שנדע מי האנשים שיהיו שם ואני בטוח שניצור איתם מערכת קשרים הדוקה כפי שהייתה איתך ובזמנך.

מיכה לינדנשטראוס: אז תודה אישית לך, תודה אישית לכל חברי הוועדה, ומכאן לעניינו.

מיכה לינדנשטראוס: ביקורת המדינה שנמצאת פה היום דנה בנושא אחד האספקטים של ההתנתקות כאשר אנחנו בעצם עוסקים בדוח מיוחד שנעשה בזמן אמת והתייחס ל-3 נושאים.

מיכה לינדנשטראוס: נושא אחד היה עוטף עזה, נושא הביטחון בעוטף עזה והיישובים השונים שאנחנו מוצאים אותם היום בקו החזית.

מיכה לינדנשטראוס: נושא שני היה הנושא של משרד ראש הממשלה מנהלת סל"ע משרדי הממשלה שקשורים בכך והנושא השלישי היה הנושא של הרשויות המקומיות וההתארגנות שלהן לקליטת המפונים עם כל מה שכרוך בתחום הזה.

מיכה לינדנשטראוס: הדוח הזה נערך כאמור בזמן אמת על פי החלטה שנושאים מסוימים יש להם עדיפות שהם מתקיימים בזמן אמת, מתוך מטרה לשפר תהליכים, לתקן דברים כאשר הדברים מתבצעים הלכה למעשה.

מיכה לינדנשטראוס: בעניין זה אנחנו כמובן פועלים על פי חוק מבקר המדינה וחוק יסוד מבקר המדינה שהסמיך אותנו כביקורת המדינה לעסוק בנושאים שנוגעים בעיקר לניהול תקין, לחוקיות של המנהל, לפעילות שלו, לחיסכון שלו וליעילות שלו.

מיכה לינדנשטראוס: ואלה בעצם ראשי הפרקים שאנחנו התייחסנו אליהם בביקורת הזו.

מיכה לינדנשטראוס: אנחנו לא התייחסנו ולא היה מקום להתייחס לנושא טוהר מידות.

מיכה לינדנשטראוס: טוהר מידות מופיע אצלנו כאחד המרכיבים שאנחנו בודקים אותם במקומות אחרים.

מיכה לינדנשטראוס: במקרה הזה התייחסנו בעיקר לנושא של היעילות, בעיקר בנושא של הניהול התקין, בעיקר בנושא של החוקיות של הפעולות.

מיכה לינדנשטראוס: אני חוזר ואומר גברתי וחברי הוועדה, שהדוח הזה שהוגש הוא דוח שהוא בסופו של דבר חלק מדוח כללי יותר, רחב יותר, מפורט יותר שיצא בעוד כמה חודשים ויכלול את כל האספקטים של נושא ההתנתקות, כולל עניין התקציב שאנחנו לא נגענו בו בנושא שבפנינו.

מיכה לינדנשטראוס: הערכות תקציביות שהן בעניין זה גם תצטרכנה לעבור בדיקה על ידי משרד מבקר המדינה.

מיכה לינדנשטראוס: עוד כמה נתונים סטטיסטיים אולי או אינפורמטיביים, נאמר, לייתר דיוק.

מיכה לינדנשטראוס: בנושא שלנו טיפלו מספר חטיבות במשרד המבקר.

מיכה לינדנשטראוס: 21 איש מתוך משרד המבקר, אנשי מקצוע, היו מתחילת ההתנתקות ועד סופה קשורים בעניין מבוקר עד ערב, בימי שישי ובערבי חג, ועסקו בנושא הזה הלכה למעשה אנשי המקצוע הטובים ביותר במשרדנו שבדקו את כל הסוגיות שהזכרתי מקודם כנושאים שביקורת המדינה עוסקת בהם.

מיכה לינדנשטראוס: אני אומר, הנושאים האלה שבדקנו אותם, אני יכול לומר לכם משהו נוסף בכיוון הזה, אני רוצה שתדעו שמשרד מבקר המדינה לא רק שבראשו עומד שופט לשעבר או נשיא לשעבר שמכיר את הנושא של אי תלות, משרד מבקר המדינה בנושאים האלה עוסק אך ורק בצדדים המקצועיים של הדברים, איננו מושפע פוליטית חלילה וחס או באיזו דרך כלשהי מאיזה גורם שהוא.

מיכה לינדנשטראוס: אני עוד אתייחס לכך בהמשך, אבל אני אומר לכם כבר, כל מה שאנו עושים אנו עושים על פי החוק, במסגרת החוק, ומתוך כוונה להגיע לחקר הדברים שמחייבים תיקון ומחייבים שיפור.

מיכה לינדנשטראוס: והדברים האלה הם בעצם לב ליבו של העניין שאנחנו מתייחסים אליו בביקורת המדינה.

מיכה לינדנשטראוס: אני מסכים שביקורת המדינה בתקופתנו זו שונה ממה שהייתה ביקורת המדינה לפני עשור.

מיכה לינדנשטראוס: היא הרבה יותר חודרת, הרבה יותר עמוקה, הרבה יותר משמעותית, היא הרבה יותר בעלת ערכים חברתיים לאומיים לכל תושבי מדינת ישראל.

מיכה לינדנשטראוס: וככל שהביקורת הזו תהיה רצינית יותר, מעמיקה יותר וחדה יותר, כך ייטב למדינת ישראל ולחברה בישראל.

מיכה לינדנשטראוס: ובעצם זה הדגל המרכזי שאני, כשעזבתי את השיפוט והגעתי לכאן, הלכתי על פיו ואני חושב שכל חברי שנמצאים במערכת הזו של מבקר המדינה הולכים באותה דרך וזו הדרך הנכונה, בלי מורא ובלי משוא פנים, זה הדבר העיקרי שאנחנו צריכים להבליט אותו ולפעול לפיו ואני חושב שאנחנו עושים את זה בצורה הטובה והיעילה ביותר.

מיכה לינדנשטראוס: אמרתי ביקורת בזמן אמת, ביקורת בזמן אמת יש לה את החשיבות שלה משום שהיא בסופו של דבר מאפשרת בזמן ביצוע הדברים תיקון הדברים וטיפול בהם.

מיכה לינדנשטראוס: והדברים האלה, אם הייתי צריך להוכיח את התיזה שלנו על החשיבות של ביקורת בזמן אמת, התיזה הזו הוכחה בנושא הזה של ההתנתקות.

מיכה לינדנשטראוס: כאן הוכחה התיזה הזו כתיזה צודקת וכך צריך היה להתרחש ולא להגיע לפרספקטיבה של זמן של שנים, או אולי חודשים ארוכים, ואז כמובן הדברים יכולים להיראות אולי אחרת אבל יחד עם זה אין להם שום משמעות מעשית.

מיכה לינדנשטראוס: לכן הלכנו בעניין הזה בהחלטה ראשונית לביקורת בזמן אמת שנמשכה לאורך כמה חודשים, כ-4 חודשים, ועסקה כפי שאמרתי לכם, בכל האספקטים שיכולים להיות, ובין השאר כמובן טיפלה באספקט שאנחנו נוגעים בו היום בעיקר והוא הנושא של משרד ראש הממשלה ומנהלת סל"ע.

מיכה לינדנשטראוס: אם אני אומר דוח שלם אני רוצה שתדעו שהדוח השלם כבר בהכנה וכבר מטפלים בו והוא יכלול אספקטים נוספים שלא נגענו בהם בדוח המיוחד הזה שהבאנו אותו לידיעת הציבור.

מיכה לינדנשטראוס: הדוח השלם, כפי שאמרתי גם קודם, יכלול גם אספקטים תקציביים, ביטחוניים, בנושאים שונים שאנחנו לא נדון בהם עכשיו, הם יהיו בדיון בפנינו בחודשים הקרובים.

מיכה לינדנשטראוס: שמעתי פה ושם הערות, אמרתי לעצמי שבפתח הדברים לפני שאתן את רשות הדיבור לחברי שעסקו בתחום הזה, אני רוצה לומר כמה דברים שהם בעיני חשובים מאוד והם קודם כל השאלה של האיזון.

מיכה לינדנשטראוס: נשמעה פה ושם נימה כלשהי שאין איזון.

מיכה לינדנשטראוס: שהנושאים החשובים שנוגעים להתנגדות המתנחלים בתקופת הפינוי לא הובלטו על ידי דוח מבקר המדינה.

מיכה לינדנשטראוס: חיפשתי ומצאתי, 13 פעם בדוח אנחנו מזכירים בצורה בולטת וחד משמעית את הנושא שהיו קשיים במנהלת סל"ע ובמשרד ראש הממשלה עקב אי שיתוף פעולה מצד חלק מהאנשים שהיו המפונים.

מיכה לינדנשטראוס: 13 פעמים, אם תרצו, הכל מסומן אצלי, תוכלו לראות את זה.

מיכה לינדנשטראוס: לכן כל השמועות האלה או הידיעות האלה או ההפרזה שנעשתה על ידי מי שטיפל בעניין הזה ואמר, רק פעם אחת מופיע בדוח המבקר על אי שיתוף הפעולה עם חלק מהמתנחלים, הדבר הזה מופרך והדוח נמצא בפניכם, תוכלו לעיין בו, 13 פעם מופיעים הנושאים האלה בדוח עצמו.

מיכה לינדנשטראוס: עכשיו העניין הפוליטי.

מיכה לינדנשטראוס: כאן הייתי מופתע לחלוטין כאשר אמרו, למה דוח מבקר המדינה יוצא כחודש או 3 שבועות לפני הבחירות.

מיכה לינדנשטראוס: הוא יוצא מתוך כמה סיבות.

מיכה לינדנשטראוס: סיבה ראשונה שאנחנו החלטנו החלטה אסטרטגית עוד לפני חודשים ארוכים שאנחנו לא מפסיקים את עבודת הביקורת בתקופת הבחירות.

מיכה לינדנשטראוס: אנחנו ממשיכים בעבודתנו כאילו אין בחירות.

מיכה לינדנשטראוס: ועשינו את זה וכל הדוחות שראיתם שהונפקו בחודשים האחרונים היו חלק מהביטוי הזה שנתנו לכך שהבחירות לא משפיעות על עבודת הביקורת.

מיכה לינדנשטראוס: אנחנו לא משביתים את משרד מבקר המדינה כתוצאה מהבחירות למשך חודשים ארוכים.

מיכה לינדנשטראוס: לא בא בחשבון.

מיכה לינדנשטראוס: כך נהגנו ונהגנו לפי דעתי בחוכמה ובהגיון רב בעניין הזה.

מיכה לינדנשטראוס: דבר שני שאני רוצה לומר הוא העניין המפלגתי.

מיכה לינדנשטראוס: באו אנשים ואמרו, תשמע, הדוח יכול לשרת גוף זה או גוף אחר במערכת הבחירות.

מיכה לינדנשטראוס: הרי זה גם דברי סרק, מדוע?

מיכה לינדנשטראוס: משום שאם אתה לא היית מפרסם אז יבואו אלה שאומרים למה לא פרסמתם, בגלל הבחירות לא פרסמתם?

מיכה לינדנשטראוס: הרי זה פגם.

מיכה לינדנשטראוס: אתם צריכים לעמוד מעל הדברים.

מיכה לינדנשטראוס: אז אם גם נכנסנו לתקופת בחירות אי פרסום הדוחות שלכם מצביע על כך שיש לכם נטייה בעניין הזה.

מיכה לינדנשטראוס: ואז יבוא הצד שכנגד ויגיד, מה קרה?

מיכה לינדנשטראוס: 3 שבועות, חודש לפני הבחירות מפרסמים את הדוח, אז כנראה שיש לכם עניין בנושא הזה.

מיכה לינדנשטראוס: אני מודיע לכם רבותי, לא רק שאין עניין אלא שאנחנו עומדים מעל לעניין הזה, מלמעלה אנחנו משקיפים על הדברים והנושא המפלגתי והבחירות לא היוו שום גורם בשיקולים שלנו אם לפרסם את הדוח או לא לפרסם את הדוח.

מיכה לינדנשטראוס: איך שלא תיגע בנושא הזה, דעו לכם, הייתה יכולה להיות בעניין הזה איזושהי דעה שונה.

מיכה לינדנשטראוס: ואנחנו אמרנו, הנושא של הבחירות לא ישפיע על המהלכים של ביקורת המדינה והיא תימשך כפי שהייתה צריכה להימשך באופן קבוע.

מיכה לינדנשטראוס: עכשיו המועדים.

מיכה לינדנשטראוס: רבותי, הדוח הזה עבדנו עליו חודשים ארוכים.

מיכה לינדנשטראוס: לאחר מכן היו לנו 7 פגישות ואני אתן לכם את כל התאריכים אם אתם רוצים, עם אנשי המנהלה.

מיכה לינדנשטראוס: והיו לנו פגישות עם אנשי משרד ראש הממשלה, גם פה היו פגישות רבות ולפחות חודש וחצי עיכבנו את מתן הדוח משום שמשרד ראש הממשלה ומנהלת סל"ע ביקשו אותנו לדחות את הדוח כי רצו לתת עוד הערות, אולי בצדק רב.

מיכה לינדנשטראוס: וזה נמשך ונמשך עד שהדוח יצא סוף סוף בשבוע שעבר והיום מתקיים לגביו דיון פה ואני מברך על הדיון הזה אולי יותר מכל אחד אחר שנמצא פה כי חיכיתי להזדמנות הזו לומר את מה שיש לנו לומר בנושא החשוב הזה שאנחנו דנים בו.

מיכה לינדנשטראוס: משהו לגבי הנושא של עיתונות ופרסום.

מיכה לינדנשטראוס: תראו רבותי, אני לא מדבר על כך שבנושאים האלה של עיתונות ופרסום יש לנו כללים שאנחנו שומרים עליהם שנים ארוכות ביותר.

מיכה לינדנשטראוס: אנחנו לא מפרסמים דוחות ביקורת אלא לאחר שהעיתונות קיבלה את הדוחות האלה ויש אמברגו פרסומי.

מיכה לינדנשטראוס: והאמברגו הפרסומי נמשך לאורך לפחות 4 עד 5 ימים עד פרסום הדוח כדי שכל מבוקר יקבל את הדוח.

מיכה לינדנשטראוס: וזה לא מעניין אותי אם הוא קיבל את הדוח בערב או בבוקר, אבל הדוחות האלה לא מתפרסמים קודם לפני שדאגנו לכך באופן אישי שכל מבוקר יקבל את הדוח, וכך היה גם במקרה הזה.

מיכה לינדנשטראוס: והאמברגו הזה שנמשך לאורך של 4 ימים נשמר על ידי העיתונות בקפדנות רבה ביותר.

מיכה לינדנשטראוס: איש לא הפר אותו.

מיכה לינדנשטראוס: ואז כמובן כאשר הדבר הזה מתפרסם יש כבר בידי המבוקר את החומר והלכה למעשה, אני אומנם לא הייתי בארץ יום יומיים אבל בימים האלה ראיתי שהיו כבר ראיונות עיתונאיים שהופיעו ביום רביעי עם אנשים, עמודים שלמים.

מיכה לינדנשטראוס: אני לא קובל על כך, להיפך.

מיכה לינדנשטראוס: אני חושב שזו זכות דמוקרטית של כל אדם להביע את עמדתו אבל זו ההוכחה הניצחת שהחומר היה בידי המבוקר, הוא ידע מה כתוב בו ומה מופיע בו.

מיכה לינדנשטראוס: אלה הדברים שרציתי לומר לכם כדברי מבוא לעניין הזה.

מיכה לינדנשטראוס: חלוקת העבודה שלנו במשרד התנהלה כך שעסקו בנושאים שלנו מספר חטיבות.

מיכה לינדנשטראוס: אני לא אציין את כל העובדים שעשו עבודה מצוינת בנושא הזה, מעמיקה, מקצועית וללא משוא פנים בצורה הבולטת והטובה ביותר.

מיכה לינדנשטראוס: נדמה לי שמשרדי מבקרי מדינה רבים שאני עכשיו לאושרי יכול להכיר אותם ולבקר בהם יכולים להתקנא בצוותים הישראלים ובצוות הישראלי שעוסק בביקורת המדינה.

מיכה לינדנשטראוס: אני יכול לומר לכם שפה אני רק אמנה את ראשי החטיבות שנמצאים פה איתנו, האלוף מנדי שהוא ראש אגף הביטחון שלנו שנמצא פה, מר גולן שהוא ראש חטיבת הרשויות המקומיות, מר סלייפר שהיה אחראי על הדוח שמוגש בפניכם כראש חטיבה ונמצאים פה ראשי האגפים.

מיכה לינדנשטראוס: אני ביקשתי, מאחר שהדיון הוא לגבי הנושא של סל"ע ושל משרד ראש הממשלה, משני אנשים מתוך הצוות שלנו שיתנו קצת חומר רקע לדוח, לא צריך הרבה כי עד לרגע זה אין שום ויכוח עובדתי על אף עובדה שמופיע פה.

מיכה לינדנשטראוס: אין ויכוח עובדתי על אף עובדה שמופיעה בדוחות שלנו.

מיכה לינדנשטראוס: הויכוח הוא רק על פרשנות, מה כן מה לא.

מיכה לינדנשטראוס: אבל אין ויכוח עובדתי.

מיכה לינדנשטראוס: עד רגע זה לא שמעתי.

מיכה לינדנשטראוס: אולי נחכים היום לגבי הויכוחים העובדתיים לגבי הדוח הזה, לכן הדוח הזה מבוסס והוא חזק ויציב וטוב ואני קורא לכנסת כמובן לקבל אותו ולאמץ אותו כפי שקיבלו גם דוחות אחרים.

מיכה לינדנשטראוס: אני מציע גברתי היושבת ראש, שניתן את אפשרות הביטוי ראשית למר עמוס סלייפר ראש החטיבה שעסק בנושא הזה ולאחר מכן לדגנית שי שעסקה בפועל בבדיקה של הנושא הזה בשטח.

מל פולישוק-בלוך: אני רק מבקשת מכיוון שכפי שאמר המבקר, כולנו קראנו את הדוח, לא להיכנס לפרטים המפורטים אלא רק לדברים העיקריים כי זמננו ממש מוגבל.

עמוס סלייפר: מנהלת סל"ע עמדה בעצם בחזית כל פרוייקט ההתנתקות כאשר הרעיון היה שהיא תרכז את כל המשאבים ממשרדי הממשלה השונים ותפעל כגוף ממשלתי אחד מול המפונים.

עמוס סלייפר: במשפט אחד אומר, אומנם אנחנו עומדים לפני פסח, הקטע שאני עומד לדבר עליו הוא שבעצם היה פה המקרה של "לבנים אומרים לנו עשו ותבן אין.

עמוס סלייפר: " כי התקציב לא הגיע בזמן, כתוצאה מזה מנהלת סל"ע לא יכלה לגייס אנשים בכמות, במספר ובזמן המתאים וכתוצאה מזה היו אחר כך השלכות על תהליך הטיפול במפונים.

אופיר פינס-פז: אני לא רואה את אגף התקציבים באוצר, הראל בלינדה, בוא תתקדם.

מל פולישוק-בלוך: אופיר פינס, אנחנו ממש מוגבלים בזמן.

מל פולישוק-בלוך: ב-11 וחצי נכנסת לאולם זה ועדת החקירה של עמונה ואנחנו לא רוצים לערבב דבר שאינו בעניין, אז בבקשה.

עמוס סלייפר: אני אסיים כדי לקצר לתועלת הדיון, אני רק אבקש מגברת דגנית שי שריכזה את הביקורת בשטח לומר כמה מילים.

מל פולישוק-בלוך: תודה רבה, בבקשה.

דגנית שי: בחודשים שקדמו לפינוי, מנהלת סל"ע עסקה בהכנת פתרונות דיור זמניים.

דגנית שי: המנהלה וכמובן משרד ראש הממשלה לא הסיקו ממכלול המידע שהיה בפניהם על מצב פתרונות הדיור הזמניים את המסקנות שצריך היה להסיק לגבי מה קורה עם המפונים מייד לאחר הפינוי.

דגנית שי: הייתה סברה בתקופה שממש בסמוך לפינוי שמשפחות מפונות יוכלו לשהות בבתי המלון עד שבועיים וזה יספיק.

מל פולישוק-בלוך: אני רוצה להבין ממך, הייתה סברה או שזו הייתה התוכנית?

מל פולישוק-בלוך: זה שני דברים שונים.

דגנית שי: היו הערכות מצב והיו תרחישים.

דגנית שי: המידע שעמד בפני הממשלה, בפני מנהלת סל"ע, בפני משרד ראש הממשלה היה כזה שאפשר לדעת שפתרונות רבים של דיור זמני שהיו בהכנה, יהיו מוכנים זמן מה לאחר הפינוי, לא יהיו מוכנים ליום הפינוי.

דגנית שי: לכן משפחות שלא היה להם מקום בכלל או שהיה להן מקום מתוכנן אפילו באותם פתרונות, היה ברור שלא יהיה להן בעצם לאן ללכת.

דגנית שי: נוסף על כך כמובן שהציוד של חלק מהמשפחות היה מאופסן במכולות - - -

מל פולישוק-בלוך: על איזה חלק את מדברת?

דגנית שי: אנחנו מדברים על קרוב ל-900 משפחות.

דגנית שי: היו"ר מלי פולישוק-בלוך: 900 משפחות לא היה להן דיור זמני לעבור אליו?

דגנית שי: לא.

דגנית שי: אם לוקחים את הערכות על דיור זמני, על תביעות לפיצויים והערכות נוספות שהיו, זה מסתכם במשהו כמו 900 משפחות שלגביהן ידעו בעצם במשרד ראש הממשלה שביום הפינוי עצמו עדיין אין להן פיזית לאן ללכת.

דגנית שי: הממשלה שכרה חדרים רבים בעיקר בבתי מלון, לא רק בבתי מלון, והיא תכננה גם מה יהיה כוח האדם שיטפל באותם אנשים.

דגנית שי: קורת גג הממשלה סיפקה.

דגנית שי: היו חדרים של בתי מלון לאנשים.

דגנית שי: הבעיה הייתה בעצם בהעמדת כוח האדם לטיפול באותם מפונים.

דגנית שי: כי אם המנהלה תכננה שבכל מרכז כזה יהיו לפחות שני נציגים שלה שיטפלו באנשים, זאת אומרת הם היו צריכים ל-31 מרכזים משהו כמו 62 נציגים לפחות, בפועל היו פחות מ-40.

דגנית שי: המחסור בכוח אדם של המנהלה שאותו אנחנו מפרטים, בוודאי אנשים קראו, גרם לכך שהמפונים לא קיבלו את מלוא הסיוע שהגיע להם בשלב הראשון שמייד לאחר הפינוי.

דגנית שי: מדובר בסיוע של אנשים, של כוח אדם ולכן הם נפגעו, נגרם להם סבל.

דגנית שי: אנחנו רואים את זה מדיווחים גם של מנהלים של מרכזי דיור ארעי, של בתי מלון שאומרים בעצם, אין לנו מספיק אנשים.

דגנית שי: ביום הפינוי עדיין הצוות לא גוייס, עדיין אין לנו מספיק אנשים.

דגנית שי: במרכזי דיור ארעי נכון לסוף ינואר היו כ-250 משפחות.

דגנית שי: זאת אומרת, מתוך כ-900 משפחות שסברו ששבועיים יספיק לשהייתם בבתי מלון, קרוב ל-250 נמצאים שם היום חצי שנה בעצם אחרי הפינוי, נתון לסוף ינואר 2006.

דגנית שי: רוב המשפחות שנמצאות היום עדיין במרכזים, הרכוש שלהם שהוצא מהבתים נמצא במכולות והמכולות האלה מאוחסנות באתר בקסטינה.

מל פולישוק-בלוך: יש להם נגישות אל המכולות?

דגנית שי: בזמנו עוד לפני הפינוי הממשלה החליטה שלא תהיה נגישות אבל אז חשבו על משפחות שתשהינה שבועיים בבתי מלון.

דגנית שי: אנחנו מדברים היום על בסביבות 200 מכולות שעדיין נמצאות בקסטינה שחצי שנה המשפחות אינן יכולות להגיע לרכוש שלהן.

דגנית שי: אפרופו מכולות, הטיפול בתביעות לנזיקין - - -

אופיר פינס-פז: קראתי את הפרוטוקולים של ישיבות הממשלה וועדת השרים, אני שואל שאלה אינפורמטיבית, קראתם מה שכתוב שם?

דגנית שי: בוודאי.

מל פולישוק-בלוך: אופיר, אני מבינה שעכשיו אתה מדבר כשר לשעבר, אז עוד קצת סבלנות.

אופיר פינס-פז: אסור לשאול שאלה?

דגנית שי: שתי נקודות נוספות שבחנו בקשר לטיפול במפונים זה נושא ההסעות.

דגנית שי: הגיעו אלינו תלונות של מפונים על שעות רבות באוטובוסים ואנחנו בדקנו בעצם כיצד התכוננו לנקודה הזאת וראינו שהסוגיה של אבטחת כלי הרכב והסוגיה של המניעה של חזרתם ליישובים טופלו.

דגנית שי: מה שלא טופל זה הנושא של ליווי של איש רווחה את האוטובוסים והצורך לעצור כדי להתרענן, ובנקודה הזאת באמת הגיעו אלינו תלונות על שעות רבות, עד 10 שעות באוטובוסים בלי יכולת לעצור בחלק מהם.

דגנית שי: ונקודה אחרונה, משרד ראש הממשלה סבר בשלב יחסית מוקדם שיש צורך לתת מענה טלפוני למתיישבים באופן שהם יוכלו לפנות גם באופן אנונימי ולקבל מידע מגוון בכל תחומי החיים.

דגנית שי: המנהלה התחילה לעסוק בזה כבר בפברואר 2005 אבל ההפעלה הניסיונית של אותו מוקד מידע שאפשר גם קשר טוב יותר עם המתיישבים הוחל רק ימים אחדים לפני הפינוי.

מל פולישוק-בלוך: תודה רבה, ושאר הפרטים כמובן בדוח שקראתנו.

מל פולישוק-בלוך: אילן כהן, אתה כבר בקושי מחזיק מעמד אז בוא תדבר.

מל פולישוק-בלוך: אני אמנם אמרתי שכל מרכיבי הממשלה תדברו כ-40 דקות, כך הרי קבענו אבל אני מציעה שבואו תעשו את זה קצת יותר קצר עכשיו, ניתן לחברי הכנסת ולאחרים קצת להגיב כדי שיתאפשר לכם אחר כך להגיב על עוד סדרה של הערות, שאלות וטענות שיהיו אחר כך, בבקשה.

אילן כהן: כבוד מבקר המדינה, כבוד יושבת הראש, אני רוצה להתחיל בדבר אחד למען לא ישתמע דבר אחר.

אילן כהן: כמנהל בכיר בדרג הביצועי שעמד בחזית של אחד התהליכים היותר מסובכים בתולדות המדינה הזאת, אני רוצה להדגיש לפני כל דבר, אנחנו רוחשים כבוד רב לוועדה הזו, את יודעת שתמיד באנו לכאן, הצגנו והתכוננו, למוסד מבקר המדינה ולמבקר המדינה גם אם לפעמים יש חילוקי דעות.

אילן כהן: אני חושב שהתכנסנו פה כדי להפיק לקחים, לברר עובדות ואני מברך על כך.

אילן כהן: הייתי רוצה להתחיל בדבר אחד אולי, שתי דקות של סרט מדברי מזכיר עצמונה אתמול בטקס העברת המפתח לקיבוץ שומריה.

אילן כהן: הקרנת סרט.

אילן כהן: "עכשיו מגיעים החיל הגדול כדי לאחוז באותו חבל ארץ שאתם אחזתם.

אילן כהן: אנחנו מהצד הפרטי שאנחנו עומדים, בטוחים שעם ישראל והאומה תדע להגיד לכם תודה על המאמץ שעשיתם פה במשך 20 שנה.

אילן כהן: עוד תודה אחת ענקית אני רוצה להגיד ליונתן בשיא שליווה את כל המהלך הזה ובעצם הוא היה הטריגר להצלחה של הערב הזה.

אילן כהן: זה לא היה קל.

אילן כהן: אנחנו יודעים מה כל אחד עבר אבל בברכת משרד ראש הממשלה, המנכ"ל אילן כהן, האנשים שעסקו בזה, יונתן הוביל פה מהלך קשה מאוד, בלתי סביר, משהו לא נורמלי במושגים של ההתיישבות כמו שאנחנו מכירים אותם.

אילן כהן: ייקח לנו כמה שנים כדי להסביר מה קרה פה.

אילן כהן: ייקח לנו עוד הרבה זמן להבין מה קרה פה, אנחנו אנשי עצמונה שבאים לפה יודעים להעריך את התרומה הזאת של יונתן, של הצוות, אני לא אגיד שמות, כולם טובים - - -

אילן כהן: אלו דבריו של מזכיר עצמונה שקיבל אתמול את קיבוץ שומריה במהלך מורכב, מסובך והם מתחילים את חייהם כל המשפחות של עצמונה שהלכו לשם.

אילן כהן: השבוע ילכו גם אנשי קטיף לאמציה, ולדעתי בדרך הזו אנחנו באמת פותרים את הבעיות.

אילן כהן: לגבי הכבוד לוועדה.

אילן כהן: אני חושב שאתם יודעים חברי הכנסת חברי הוועדה, שכשנדרשנו לכך, הופענו בפני הוועדה, נתנו תמיד דיווח מלא כולל שבועיים לפני ההתנתקות, גם בנסיבות לא קלות, גם תחת התקפות לפעמים, וניסינו בכל כוחנו למרות מצוקת הזמן והתכיפות לפעול לפי הנחיות חוק התקציב, הכנסת והוועדות המקצועיות.

אילן כהן: להזכירכם, חוק פינוי פיצוי עבר בסוף פברואר 2005, תקציב המדינה בסוף מרץ 2005.

אילן כהן: המבקר מצביע על ליקויים, זה תפקידו והוא עושה אותו נאמנה.

אילן כהן: רק אצל מי שעושה מוצאים ליקויים, אצל מי שלא עושה ולא לוקח אחריות לעולם לא ימצאו ליקויים ולכן אנחנו לוקחים אחריות.

אילן כהן: נכון שהיו ליקויים אבל גם אתם אנשי המבקר יודעים שגם כשקיבלנו את הטיוטות של הדוח, חלק מהן תוקנו כבר בזמן שבו קיבלנו את הטיוטות ועוד לפני הדוח הסופי.

אילן כהן: עבדנו ללא לאות, באמת, בניסיון לבצע את אחת מהמשימות היותר מורכבות, היותר מסובכות בתולדות המדינה מהבחינה הרגשית והתפעולית בסדר הזה ולא בסדר ההפוך.

אילן כהן: במבחן התוצאה וזה העיקר, הרי על זה כולנו ניבחן ומהליקויים ננסה כולנו ללמוד.

אילן כהן: במבחן התוצאה, לא נותר בזמן ההתנתקות אדם אחד ללא קורת גג, את ציינת את זה, אלא אם כן הוא בחר בכך כמחאה.

אילן כהן: גם באלה אנחנו מטפלים, האנשים פה הם אנשי עיר האמונה, אותה עיר אוהלים, הם אלה שעוברים לשומריה, אני מקווה שגם אנשי אלי סיני ילכו לפלמחים ובזה גם אלה שלא היו בבתי מלון בעייתם תיפתר.

אילן כהן: ניבנו 1300 בתים וקרווילות בזמן שיא של חודשים ספורים.

אילן כהן: דוגמא, השכונה בניצן שהיום יושבות בה 500 משפחות נבנתה תוך כ-7 שבועות.

אילן כהן: אני חושב שאין לזה אח ורע בבנייה תוך כדי האישורים המתאימים וכו'.

אילן כהן: וכעת לנקודה מרכזית.

אילן כהן: מתחילת התהליך ועד סופו הרוב המכריע של המתיישבים סרבו לדבר עם המנהלת.

אילן כהן: יש גם איזה מכתב כאן שמראה את זה.

אילן כהן: במשך תקופה ארוכה ההכנות בוצעו באי ודאות, אני מודה.

אילן כהן: עשינו את זה כמיטב הערכתנו, וגברתי, הנושא של בתי המלון היה החלטת ממשלה, לא הערכת ממשלה.

אילן כהן: הממשלה יכולה להחליט גם להיות יום אחד במלונות.

אילן כהן: הממשלה הנחתה באמת לנסות לקצר את זמן השהות במלונות, זה היה באותן ישיבות הממשלה כאשר ראינו שאין להם פתרונות אחרים ורצינו לפתור את הבעיה ביחד איתם, הערכנו את זמן השהיה במלונות עד לפיתרונות אחרים והייתה החלטה של ועדת השרים שכל קבוצה שתדון עם הממשלה ונמצא לגביה פיתרון לדיור זמני ולאחר מכן לדיור קבע, נאריך את השהות במלונות.

אילן כהן: הממשלה הקימה בסך הכל 24 שכונות, הרחבות, הפיכת קיבוצים למושבים, אלף סוגי פתרונות, לדוגמא, מי שהכיר את יד חנה וחומש, אני חושב שהפתרונות הוצעו ביצירתיות רבה.

אילן כהן: עם החלטת המבקר לבחון את נושא ההתנתקות הקמתי צוות מיוחד שבראשו עמד אדם במשרה מלאה, אני חושב שכבוד המבקר מכיר אותו, כדי לעבוד מול המבקר ואנשיו.

אילן כהן: הקמנו ספריה של כל מסמכי ההתנתקות, כל הפרוטוקולים, והעמדנו אותם בפני אנשי מבקר המדינה ומהתחלת התהליך פניתי לכבוד המבקר, ביקשתי להופיע עם כל אנשי בפני כל ראשי האגפים ועשינו זאת, לנסות להעביר את התהליך, את הקשיים שהיו בו, את המצוקות שהיו בו כי באמת כפי שאמרתי זה אחד התהליכים היותר מורכבים.

אילן כהן: אני חושב שאכזבתנו כאנשי מקצוע היא לא מהדוח ומהפרטים ומהליקויים.

אילן כהן: ליקויים יש, אנחנו פותרים אותם, נפיק מהם לקחים אלא יותר מהגוון החריף של התיאור לאותם ליקויים שהיו, ושם אני חושב המצוקה שלנו כאנשים שעסקו בכך, כבוד המבקר.

אילן כהן: טבעי הדבר שבחלק מהסוגיות שבהן נוגעת הביקורת, בייחוד אלה שעוסקות בשיקול דעת בזמן אמת, ואנחנו נאלצנו לפתור בעיות בזמן אמת, אנו חושבים אחרת.

אילן כהן: היה צוות מנכ"לים שניסה להתמודד מול התהליך המורכב הזה, בקבועי זמן מאוד קצרים.

אילן כהן: אני רוצה להזכיר לכם, בתחילה דובר על 9 שבועות, לאחר מכן על 5 שבועות וכשבועיים או שלושה לפני תחילת התהליך הצבא דיבר על 4 או 5 ימים.

אילן כהן: חלק מאותם דברים לגבי בתי מלון היו הערכות לדברים האלה ונאלצנו לקבל החלטות בזמן אמת באינפורמציה שהייתה לנו באותו רגע.

אילן כהן: אני רוצה לתת דוגמא, האם להתחייב על רבע מיליארד שקל לשכירת 3000 חדרי בתי מלון מראש או לעשות זאת הדרגתית לפי האינפורמציה שיש בידינו.

אילן כהן: ומה עם המפונים שיקימו אוהלי מחאה?

אילן כהן: יש בידי עיתון מיוני 2005.

אילן כהן: כתוב שם שבתוכנית של נווה דקלים ביום שאחרי, תוקם עיר אוהלים ללא סיוע הממשלה.

אילן כהן: מתוארים פה מאות אוהלים שכבר נרכשו ומתואר תרחיש שהמפונים יגיעו לאוהלים ולא לבתי המלון ולא יצטרכו לא דיור זמני ולא שום דבר.

אילן כהן: מה היינו עושים אז?

אילן כהן: היינו עומדים עם אלפי חדרי בתי מלון, חדר בבית מלון הוא אלף שקל ליום בעונה.

אילן כהן: נאלצנו להתחייב ל-3 חודשים כי זה יולי, אוגוסט, ספטמבר.

אילן כהן: משפחה היא בין 2 ל-3 חדרים.

אילן כהן: האם היינו יכולים להתחייב באמת על רבע מיליארד שקל לבתי מלון חודשים רבים מראש בלי האינפורמציה?

אילן כהן: אלו סוג ההחלטות שנאלצנו להתמודד איתן כל שנייה ושנייה בתהליך הזה.

אילן כהן: יכול להיות ששגינו במהלך התהליך אבל ההחלטות האלה היו החלטות קשות בזמן אמיתי.

אילן כהן: נאלצנו להתמודד איתן ולתת פתרונות, וחלק מהאינפורמציה לא הייתה מלאה.

אילן כהן: הממשלה קיבלה כ-120 החלטות בתקופה של חודשים ספורים שבצענו במלואן בתוך החודשים האלה.

אילן כהן: לצורך הביצוע שלהם הוקצו מיליארדי שקלים, כ-8 מיליארד שקל.

אילן כהן: האחריות הייתה עלינו.

אילן כהן: לא עלי, האוצר, נציבות, כל מי שעסק בכך.

אילן כהן: ואנחנו כל הזמן היינו במסדרון הצר הזה בין האחריות הציבורית לשמור את הכסף, לתת אותו למפונים, הרי חילקנו כבר כמיליארד וחצי שקל.

אילן כהן: אבל לעשות את זה תוך בדיקה, אנחנו אמונים על כסף ציבורי.

אילן כהן: ובין הרצון להקל ולעשות את זה יותר מהר אני חושב שבמסדרון הצר הזה, חיינו לא היו פשוטים.

אילן כהן: ותזכרו רק דבר אחד, לא שיתפו איתנו פעולה עד אוגוסט ואני חושב שהדברים ברורים.

אילן כהן: לגבי הרשויות המקומיות.

אילן כהן: פתחנו במשא ומתן עם השלטון המקומי.

אילן כהן: היה סיור של ראש הממשלה שתועד היטב באפריל מאי, אני ליוויתי את ראש הממשלה, נפגשנו עם כל ראשי הרשויות.

אילן כהן: יושבים פה גם ראשי רשויות שעבדנו איתם, אני מציע שגם נשמע את דבריהם.

אילן כהן: הם גם שיתפו אותנו ולקחנו איתם חלק במבצע המורכב הזה.

אילן כהן: ראש מועצת נחל שורק, ראש מועצת אשכול, שניהם קלטו מאות מפונים.

אילן כהן: מאז תחילת התהליך ועד היום יש עבודת מטה.

אילן כהן: נכון שכשאין לך את האינפורמציה לגבי הרשויות ואתה לא יודע לאן יגיעו האנשים, אתה לא יכול להוציא שולחן ערוך.

אילן כהן: יש הבדל עצום בין מועצה קטנה שקולטת עשרות מתיישבים, מועצה גדולה שקולטת מאות מתיישבים או עיר כמו אשקלון שקולטת אלפי מתיישבים.

אילן כהן: כל דבר כזה הוא משהו אחר.

אילן כהן: איך אמר כבוד המבקר, יש עובדות, נכון.

אילן כהן: היו גם תקלות בתחילת הדרך עם הרשויות.

אילן כהן: לגבי הפרשנות אפשר להתווכח, האם היה נכון להוציא שולחן ערוך לרשויות כאלה, האם לא נכון.

מל פולישוק-בלוך: מה המסקנות שלך בעניין?

מל פולישוק-בלוך: היה צריך להוציא שולחן ערוך?

אילן כהן: אני חושב שכדאי לשמוע גם את ראשי הרשויות.

אילן כהן: הטענה העיקרית הייתה שגם בהעדר אינפורמציה, נכון היה חודשים רבים להוציא מעין הנחיות לרשויות לגבי כל רשות שתקלוט.

אילן כהן: אני רוצה רק להזכיר לכם, לא ידענו לאן המתיישבים רוצים ללכת.

אילן כהן: בוודאי לא ליישוב קבע.

אילן כהן: אני לא ידעתי אם לאשקלון יגיעו 500 או שהם ילכו לעיר אוהלים.

אילן כהן: לכן במאי, כשידענו שחלק גדול מגיעים לאזור מסוים, הוצאנו מייד הנחיות.

אילן כהן: חשוב להגיד, גם הליקויים האלה אם היו תוקנו.

אילן כהן: היום אנחנו עובדים לפי תוכנית עבודה מפורטת שכל רשות מביאה בעצם, ומול זה יש בקרה של רואי חשבון.

אילן כהן: אנחנו עובדים מול תוכניות העבודה האלה במשרד הפנים ועונים לבקשות.

אילן כהן: אולי לאחר מכן אני אבקש שראשי הרשויות יגידו מילה לעניין הזה.

אילן כהן: אני מאוד רוצה שהם יגידו כי מזה גם ניתן ללמוד וזה לא רק המסקנות שלי.

מל פולישוק-בלוך: ככל שתקצר יהיה להם יותר זמן לדבר.

אילן כהן: מתקיים היום משא ומתן לגבי דיור הקבע.

אילן כהן: כבוד המבקר קבע בדברי הפתיחה לדוח שחייבים להיות קשובים, להוביל אותם כמה שיותר מהר לפיתרון הקבע.

אילן כהן: אין יותר מאיתנו שמסכימים לנושא הזה.

אילן כהן: זה לא יהיה פשוט כי בניגוד לדברים אחרים בפיתרון הקבע חייבים לדעת מה אדם רוצה.

אילן כהן: לא ניתן לבנות את בית הקבע של אדם רק מתוך הערכות.

אילן כהן: אני מסכים לחלוטין, כבוד המבקר.

אילן כהן: אנחנו נעשה כל מאמץ.

אילן כהן: בנינו תוכניות מפורטות ל-3 אזורים.

אילן כהן: לאזור ניצנים ניצן, לאזור לכיש ולאזור חולות חלוצה.

אילן כהן: באזורים האלה כבר יש כאלף משפחות.

אילן כהן: אני רק רוצה לציין שכ-80 אחוז מהמשפחות נמצאות במסגרות קהילתיות.

אילן כהן: בהשוואה לפינוי סיני בו אנשים התפזרו לכל עבר, כ-80 אחוז מהאנשים עדיין במסגרות קהילתיות כאלה ואחרות ולכן אנחנו צריכים לשמור על זה ולעבור כמה שיותר מהר ליישוב הקבע, שומריה הוא אחד מהמקומות האלה.

אילן כהן: הכנו ניתוח מלא.

אילן כהן: כל מנכ"ל יציג במשך מספר דקות את ההערכות שלו ואת חלק מהמצוקות שהוא עמד בפניהן ואת הפיתרונות שהוא נתן.

אילן כהן: לאחר מכן אני אשמח לשבת כמה שצריך לענות על שאלות.

אילן כהן: אני רוצה להגיד עוד שני דברים לסיכום ברשותך.

אילן כהן: המלאכה עוד מרובה.

אילן כהן: עוד לא סיימנו את המלאכה ולצוות שעובד מול מפוני גוש קטיף והשומרון יש עוד מאמץ רב והשקעה בדרך לבניית ושימור הקהילות והמעבר שלהן לקבע.

אילן כהן: אנחנו לא נחסוך כל מאמץ, אנחנו נתמקד בעשייה, אני בטוח שבשיתוף פעולה כמו שיש היום אנחנו נפתור את הבעיות.

אילן כהן: לכן כבוד המבקר, לקחנו את ההערה הזו, אנחנו נמשיך בכל דרך עד שהדברים האלה ייפתרו.

אילן כהן: אני רוצה להגיד דבר אחרון, כנציג הממשלה, יש פה הרי הרבה מבוקרים, אני לא היחידי, אבל בכל זאת אני מרגיש חובה כמנכ"ל משרד ראש הממשלה להודות ליונתן בשיא, לכל המנכ"לים ועובדי המדינה שהשקיעו ימים כלילות לסייע למתיישבים, ואתם שמעתם, ברגישות, בהבנה, באהבת ישראל ללא גבול.

אילן כהן: אף אחד לא עשה את זה מטעמנו לקריירה, או למען בצע כסף.

אילן כהן: עשינו את זה כי האמנו שזו משימה חשובה.

אילן כהן: ראשי רשויות, אני חושב, גם המתיישבים עצמם, ואתם כולכם יודעים מה המכתב שנשלח ליונתן, שמביע הערכה לרגישות וליצירתיות שלו.

אילן כהן: אני מקווה שבעתיד גם ידעו להגיד תודה, תודה רבה לכם.

מל פולישוק-בלוך: יש לי שאלה אליך לפני שנעבור הלאה לאותם 160 משפחות.

אילן כהן: ברשותך אני רוצה שתסתכלו על מודעה שיצאה היום מטעם ראשי המועצות ליונתן בשיא, התפרסמה בעיתונים, לא מטעמנו, על ידי כל ראשי המועצות שקלטו מפונים.

מל פולישוק-בלוך: תודה.

מל פולישוק-בלוך: תאמר לי רק משפט נוסף, מה המענה שלך היום ל-160 משפחות שעדיין בבתי מלון?

אילן כהן: יש כרגע כ-160 משפחות, 50 מתוכן עוברות בימים אלה למושב אמציה בו כבר נגמרה הבנייה.

דקלה כהן: היינו שם אתמול סליחה שאני מתפרצת, זה ממש אתר בנייה, אי אפשר להכניס לשם ילד אחד.

אילן כהן: סליחה, אני יכול לסיים ברשותך?

מל פולישוק-בלוך: כן.

אילן כהן: אני מאמין שכאשר האתר הזה ייגמר, נבנות שם כרגע כ-50 קרווילות בימים אלה, אני מעריך שעד 10 ימים זה יסתיים.

אראלה גולן: אני רוצה לשאול, האם זה הדיור הקבוע או ארעי?

אילן כהן: המשפחות של קטיף שישבו איתנו במשא ומתן ארוך ובסוף החליטו ללכת ללכיש, עוברות לשם לקרווילות של 90 מטר, ישבו באמציה ושם גם יבנו את בית הקבע.

אילן כהן: כלומר ישבו במגורים זמניים והם יעברו לאחר מכן להרחבה של אמציה שם הם יבנו את בתי הקבע שלהם, כל הקהילה.

אראלה גולן: באותו נוסח אני רוצה לשאול אותך, למה היישובים הארעיים לא יושבים כבר על מגרשי הקבע?

אראלה גולן: למה לעשות תשתיות כמו שעשו בניצן ובכרמייה פעמיים?

אילן כהן: סליחה אראלה, אני בהתקפה עכשיו או שאני יכול לסיים את דברי?

אראלה גולן: אני שואלת, אני לא מתקיפה.

אילן כהן: שאלו אותי שאלה, תני לי ברשותך לסיים.

אילן כהן: אני אענה לגבע ה-160 משפחות.

אילן כהן: המאה האחרונות הן משפחות שמיועדות ללכת לעין צורים.

אילן כהן: לאחר משא ומתן לא קל החליטו משפחות מנצר חזני ומנווה דקלים להיות בעין צורים.

אילן כהן: עין צורים הוא אתר מאוד מורכב לבנייה בגלל החורף וסוג האדמה.

אילן כהן: כל המבנים כבר נמצאים שם, 40 משפחות אמורות להתחיל תוך שבוע ליישב את עין צורים, כך שכל 160 המשפחות יש להן אתר זמני מיועד.

אילן כהן: המשפחות של עין צורים למשל, החליטו שבתיהם יהיו כנראה באזור לכיש.

אילן כהן: אני לא יכול לכפות על אדם את בניית בית הקבע שלו, הוא צריך להחליט איפה הוא בונה את בית הקבע.

אילן כהן: אני יכול לתת לו את המגורים הזמניים.

אילן כהן: דרך אגב, בחוק פינוי פיצוי לא נאמרה מילה לגבי בתי מלון, אין שם שום חובה לספק מגורים זמניים, שום דבר.

אילן כהן: חוק פינוי פיצוי לא חייב אותי לתת בית מלון - - -

דובר: אם הייתם מקשיבים לעורכי דין - - -

חיים אורון: הקשבנו להם בלי גבול, חבר'ה, אותם תביאו לוועדת חקירה, את העורכי דין שהובילו אתכם לפינה הזאת תביאו לוועדת חקירה.

חיים אורון: הם תקעו את החוק, תשאל את החברים שיושבים פה, הם מכירים אותי לא מהיום.

אופיר פינס-פז: חשבתי שהמבקר ישאל אותנו איך שמתם 8 מיליארד שקל אחרי ששמתם 2 מיליארד שקל?

אופיר פינס-פז: זה מה שחשבנו שהמבקר ישאל.

מל פולישוק-בלוך: תודה רבה, בזה השתחררנו קצת, עכשיו אנחנו ממשיכים לפי הסדר, יונתן בשיא בבקשה.

יונתן בשיא: אדוני מבקר המדינה, גברתי יושבת ראש הוועדה, חברי הכנסת, אורחים נכבדים.

יונתן בשיא: אני מאמין גדול בדברי חז"ל שמעשיך יקרבוך ומעשיך ירחקוך.

יונתן בשיא: המצגת שהכנתי ב-5 דקות זה מצב העניינים נכון להיום מזווית הראיה של מנהלת סל"ע, אני מבקש להציג אותה באמת ממש בקצרה.

יונתן בשיא: הקרנת מצגת.

יונתן בשיא: אנחנו רוצים להציג לפניכם כפי שאתם רואים במצגת את המקומות השונים בהם מצאנו פיתרונות לאנשים, החל מבוסתן הגליל בצפון, קיבוץ יד חנה במרכז, יד בנימין, חפץ חיים, עין צורים, ניצן, ניצנים, בת הדר, תלמי יפה, מבקיעים, אמציה מרשם בעתיד, שומריה, חלוצית 1 וחלוצית 4 ואני רוצה על כל אחד מהיישובים האלה לומר משהו ממש במשפט אחד.

יונתן בשיא: אבל לפני כן לגבי הדיור הזמני שכל כך הרבה דיברו עליו.

יונתן בשיא: נכון להיום, מתוך קרוב ל-1800 משפחות כ-1450 משפחות ביקשו להגיע למגורים זמניים.

יונתן בשיא: אנחנו בלוח זמנים הכי קצר שאנחנו יודעים לעשות, יכול להיות שמישהו אחר יודע לעשות את זה מהר יותר, העמדנו את המקומות האלה.

יונתן בשיא: אני מזכיר, אי אפשר להקים אתר זמני ללא הסכמה של האדם להגיע לאתר הזמני הזה.

יונתן בשיא: אנחנו עשינו את זה באמת מתוך רצון לשמור על הקהילתיות גם בתקופת הביניים.

יונתן בשיא: אי אפשר לחשוב שאדם יהיה לשנתיים מפוזר ואחר כך למגורי הקבע יחזור חזרה להיות קהילה.

יונתן בשיא: לכן בהשקעה מאוד גדולה, אנחנו כרגע, פרט לאתר של עין צורים שהמשפחות תתחלנה להגיע אליו בשבוע הזה ובשבוע הבא, ולאתר בקטיף שבעוד שבוע 10 ימים יהיה מוכן לקליטה, אנחנו כאמור כל האתרים האחרים כבר מוכנים, אני כמובן לא אדבר על כולם.

יונתן בשיא: כפי שאמרתי, כ-1300 מתוך 1700 המשפחות בחרו לשמור על המרקם הקהילתי, והדבר הכי חשוב פה במצגת, המדינה השלימה יחד עם המתיישבים את התוכנית למגורי הקבע שלהם, להוציא יישוב אחד שטרם החליט על כך, אנחנו סיימנו את התוכנית.

יונתן בשיא: ברור שהביצוע שלה ייקח יותר זמן וגם פה, בבוסתן הגליל 30 משפחות מבני מנשה, מגן שאול באזור התענכים, קיבוץ יד חנה הפך ליישוב קהילתי.

יונתן בשיא: קהילת חומש נמצאת בתוכו.

יונתן בשיא: אגב הם כן על מגרשי הקבע שלהם בגלל שכבר בפסח ב-2005 הם אמרו שזה רצונם והיה לנו מספיק זמן להכין להם את זה מראש.

יונתן בשיא: לכל האחרים, לו היינו מכינים את התשתית למגורי הקבע אז האנשים היו נשארים בבתי המלון עוד חצי שנה כי להחליט מהו מקום הקבע, להכין תב"ע, להכין תשתיות, לא לוקח יום אחד, לא לוקח יומיים.

יונתן בשיא: יד חנה עשינו את זה, זה גם עולה הרבה מאוד כסף - - -

אראלה גולן: אבל ככה אתה מכין פעמיים, גם בזמני וגם בקבע וזה עולה הרבה מאוד כסף.

יונתן בשיא: נכון, אבל לעומת זאת אתה משלם יותר בבתי המלון.

אראלה גולן: אני מדברת על הארעי, יושבים בכרמייה ויש להם תשתיות ואחר כך הם עוברים למקום אחר.

יונתן בשיא: ניצן, מגורי קבע אני מדגיש, 442 מגרשים.

יונתן בשיא: אתמול נחתם היתר הבניה, מחר הקבלן מתחיל לעבוד על התשתיות ל-142 היחידות הראשונות בניצן, ועוד יצאו מכרזים בשבוע שעבר ב-27 מיליון שקל נוספים לעוד 200 מגרשים נוספים, אלה של החצי דונם לגבי ניצן.

יונתן בשיא: בניצן אנחנו עושים גם חלק גדול מאוד ממבני הציבור שהיו בנווה דקלים.

יונתן בשיא: סתם לדוגמא, פשוט אני רואה מולי את ליאור, יש לנו צוות היגוי משותף והאולפנה תוקם שם אחר כבוד, כפי שאתם רואים במצגת את המקום המדויק שלה.

יונתן בשיא: הלאה, אשקלון מתחם הגולף, ל-120 משפחות מאנשי ניסנית, במתחם ניצנים.

יונתן בשיא: למושבים וגם לאנשי ניסנית שנמצאים כרגע באתר הזמני, ביד בנימין, פרט לכך שכרגע נמצאים שם גם אנשי גני טל וגם אנשים נוספים, מתוכננים להיות פה 100 מגרשים למשפחות שתרצנה להיות שם בקבע, הישיבה של הרב טל ומדרשת טוהר בנוסף, כאמור, סך כל העלויות רק ביד בנימין, 125 מיליון שקל.

יונתן בשיא: בקיבוץ חפץ חיים, היום בשעה אחת ושלושים ועדה מחוזית מאשרת את התב"ע על מנת שאנשי גני טל יוכלו להקים את בית הקבע שלהם, צמוד דופן לקיבוץ חפץ חיים.

יונתן בשיא: אותו מודל יהיה גם ביסודות עבור אנשי נצר חזני.

יונתן בשיא: מושב מבקיעים, הסיפור ידוע, עוד פעם, שם אנשים באו אלינו בזמן.

יונתן בשיא: כבר עכשיו הקרווילות שלהם נמצאות על מגרשי הקבע שלהם כי היה לנו מספיק זמן להכין את זה מראש.

יונתן בשיא: 26 משפחות של פאת שדה עם עוד כמה מרפיח ים בבת הדר.

יונתן בשיא: גמרנו את כל התהליך יש 49 מגרשים, יש נדמה לי כ-35 משפחות שכבר בימים אלה חותמות הסכם עם מנהל מקרקעי ישראל למגרש הקבע שלהן, יתחילו לבנות את בית הקבע שלהן.

יונתן בשיא: תלמי יפה, ממלא מקום ראש הממשלה חתם שלשום, מאחר והיה ויכוח בוועדה המיוחדת, חתם על אישור הפרוייקט של תלמי יפה, 25 משפחות מאלי סיני יגיעו לתלמי יפה להיות בתוך המושב.

זבולון אורלב: איפה זה תלמי יפה?

זבולון אורלב: יונתן בשיא: תלמי יפה זה ממש ליד המועצה האזורית חוף אשקלון, מדרום לאשקלון, גם ברדיוס של הקסאמים אגב.

זבולון אורלב: באמציה, פרט למגורים הזמניים שכאמור ב-20 לחודש מרץ אני מקווה שאנשי קטיף יחלו לעבור לשם, מתוכנן באמציה גם מגורי הקבע למושב קטיף.

זבולון אורלב: שומריה כפי שנאמר, אתמול בערב היה טקס מסירת המפתח לאנשי שומריה הוותיקים.

זבולון אורלב: תחשבו קיבוץ ותיק שהצלחנו לשכנע את חבריו לעזוב את המקום - - -

אהרון חזות: הם קיבלו הרבה כסף.

מל פולישוק-בלוך: שומריה שמענו כבר מספיק, הלאה, מרשם.

דובר: כמה קיבלו?

מל פולישוק-בלוך: מה זה משנה כרגע?

יונתן בשיא: קיבלו פחות ממשפחה שעוזבת את המושב שלך.

דובר: כן?

דובר: קיבלו כפול.

יונתן בשיא: במרשם כאמור מתוכנן יישוב לכ-100 משפחות מנווה דקלים.

יונתן בשיא: אני יודע שיש ויכוח האם זה יהיה במרשם או באגוז, הנושא הזה עדיין פתוח.

יונתן בשיא: ואחרונים חביבים בחולות חלוצה צמוד לגבול ישראל מצריים, שם מוקמים בימים אלה שני יישובים, חלוצית 1 וחלוצית 4, שם זמני, עבור מחצית מאנשי עצמונה, המכינה הקדם צבאית של עצמונה ואנשי נצרים שנמצאים בינתיים ביתד וביבול במגורים זמניים.

יונתן בשיא: וגם שם, מי שלא היה מוזמן לראות, איך נעשתה עבודה ממש ביש מאין.

יונתן בשיא: צמחו שני אזורי קרווילות עם כל התשתיות עבור שתי הקהילות האלה.

יונתן בשיא: לגבי העלויות.

יונתן בשיא: בשנה אחת, במאמץ משותף של סל"ע, משרד הבינוי והשיכון, ממ"י, משרד הפנים וכל משרדי הממשלה האחרים תוכננו למעלה מ-4800 יחידות דיור ב-19 יישובים.

יונתן בשיא: לפי מה שאני מכיר דבר שלא רבים כמוהו היו בעבר הציוני.

יונתן בשיא: ב-2005 ו-2006, יגיע סך ההשקעות בבינוי ההתיישבות למיליארד וחצי שקל - - -

מל פולישוק-בלוך: סליחה, יש 1700 משפחות - - -

יונתן בשיא: אנחנו מתכננים בהרבה מאוד מהמקומות מגורים מעבר לכך.

יונתן בשיא: ליאור כלפא: להתנתקות הבאה.

מל פולישוק-בלוך: זו גם אפשרות, למה לא?

מל פולישוק-בלוך: זה לא דבר רע.

חיים אורון: נכון, זה לא רע, ועם שיתוף פעולה שלכם - - -

ליאור כלפא: סוף סוף מפנים את המאחזים הלא חוקיים של הבדואים.

יונתן בשיא: סך כל ההשקעות בהתיישבות, כולל כבישים ותשתיות, כמיליארד וחצי שקל, מתוך זה מיליארד שקל לפיצויים.

יונתן בשיא: פיצויים, אנחנו מעריכים שהעלות תהיה 3 וחצי מיליארד שקל, מתוכם עד היום שילמנו כבר 1.3.

יונתן בשיא: מיליארד שקל.

יונתן בשיא: כדאי לציין ש-1030 משפחות קיבלו כבר מאה אחוז מהפיצויים עבור בית המגורים שלהם.

יונתן בשיא: 240 משפחות קיבלו 75 אחוז מהפיצוי ורק השאר כ-500 משפחות קיבלו מקדמה נמוכה יותר.

יונתן בשיא: לגבי הסיוע החברתי, 287 משפחות מטופלות פרטנית.

יונתן בשיא: לכל הקהילות יש לנו מלווים חברתיים.

יונתן בשיא: הוקצע מימון למזכירי היישובים ולרבנים, יש טיפול פרטני גם במשפחות שהתפזרו ולא נמצאות מאז בתוך הקהילה.

יונתן בשיא: 24 תקני רווחה הועמדו לרשות היישובים הקולטים.

יונתן בשיא: 307 סדנאות - - -

אהרון חזות: אין מועדוני נוער בכל המקומות.

יונתן בשיא: סיכום ביניים שקף אחרון.

יונתן בשיא: התוכנית למגורי קבע הושלמה יחד עם המתיישבים, להוציא יישוב אחד שטרם החליט על כך.

יונתן בשיא: 80 אחוז מהמפונים ביקשו לשמור על המסגרת הקהילתית ממנה הם באו.

יונתן בשיא: הרצון שלהם מהווה גם חלון הזדמנויות לפתח את ההתיישבות בנגב, את ההתיישבות כולה.

יונתן בשיא: אנחנו לא צופים חריגה מהתקציב המשוער של 5 מיליארד שקל.

יונתן בשיא: דרך ארוכה עברנו, אך דרך ארוכה ממנה עוד לפנינו, וכמאמר חז"ל במסכת אבות, "אין עליך המלאכה לגמור אך אין אתה רשאי להיבטל ממנה.

יונתן בשיא: "

מל פולישוק-בלוך: מי אחראי על התעסוקה?

אילן כהן: זה לא חלק מהדוח הזה אבל אני רוצה שאיש האוצר יגיד משהו לגבי התקציב, ומנכ"לית החינוך, אולי מנכ"לית החינוך תדבר, אבל ממש בקצרה.

מל פולישוק-בלוך: בבקשה, אבל ממש דקה.

מל פולישוק-בלוך: אנחנו עשינו גם ישיבה ספציפית על החינוך כך שדברים רבים כבר נאמרו, בבקשה.

מל פולישוק-בלוך: עמירה חיים: שמחתי לשמוע שהמפונים הביעו את שביעות רצונם מההערכות, גם בבית הנשיא גם במקומות אחרים.

מל פולישוק-בלוך: שנה לפני הפינוי ביוני 2004 הקמנו מטה מאוד מסודר ונרחב במחוז דרום לטפל בכל המישורים.

מל פולישוק-בלוך: התלמידים והמורים זכו לליווי רגשי, ייעוצי, במהלך כל השנה, לפני ההתנתקות, עם נוכחות מאוד מסיבית של כל אנשי מחוז דרום.

מל פולישוק-בלוך: אני בתפקידי הקודם וכל הצוות, ועל כך צריך להודות להם, בנינו במקביל מוסדות חינוך, הבטחנו שיבוץ לכל המורים ועם התלמידים יצרנו קשר אישי, דבר שלא היה כל כך קל לעשות אותו.

אהרון חזות: סליחה, אין בעיות?

עמירה חיים: אני לא אמרתי שאין בעיות.

עמירה חיים: כל התלמידים משובצים, 3335 תלמידים שלמדו בגוש קטיף כולם משובצים.

עמירה חיים: מתוכם 913 תלמידים שלמדו במוסדות מחוץ לגוש, ידענו על כך שהם רוצים ללמוד במוסדות החינוך הקודמים שלהם רק ערב היציאה.

עמירה חיים: הבטחנו להם הסעות לכל מקום, בנינו מוסדות חינוך, הוצאנו את כל הציוד בפינוי לוגיסטי מאוד נרחב.

עמירה חיים: אבל הדבר המרכזי הוא הקשר האישי שיצרנו עם הילדים, ילד ילד, כדי לדעת - - -

מל פולישוק-בלוך: מהדוח עולה שמעונות יום עדיין אין.

עמירה חיים: מעונות יום שייך למשרד התמ"ת, לא שייך למשרד החינוך.

מל פולישוק-בלוך: גני הילדים עדיין לא מצוידים, יש כאן דברים שעולים בדוח שאין עליהם תשובות.

מל פולישוק-בלוך: מועדוני נוער לא קיימים - - -

עמירה חיים: אני אסביר מה קרה, הציוד של בתי הספר הועבר בצורה מאוד מסודרת במכולות.

עמירה חיים: יחד עם זה - - -

מל פולישוק-בלוך: אולי הוא סגור עדיין בקסטינה.

עמירה חיים: לא, אנחנו העברנו ציוד שלם של גן ילדים, אנשי המבקר גם ראו את זה, אותה גננת קיבלה את אותו ציוד, איפה שיכולנו עשינו את זה.

עמירה חיים: מה שקרה כשהגענו לפנות את הציוד, הסתבר שחלק לא קטן מהציוד, הנוער המחזק שהגיע לגוש קטיף לפני ההתנתקות השתמש בו כדי להפעיל ולהעסיק את הילדים.

עמירה חיים: השתמשו בציוד בשולחנות, בכסאות ולא יכולנו להוציא את הציוד הזה.

עמירה חיים: ספרים ומחברות שאספנו, חלקם כבר לא היו ראויים לשימוש.

עמירה חיים: למשל מה שקרה ביישובים קטנים כמו נצרים, כפר דרום שהם סייעו בלאסוף את החומר, כל הציוד שלהם הגיע בשלמותו כמות שהוא, מחברת אחת לא נגרעה מהרשימה.

עמירה חיים: אבל ביישובים הגדולים יותר כמו נווה דקלים, לצערנו הרב הייתה פגיעה בציוד ולא יכולנו להביא את כל הציוד.

עמירה חיים: אהרון חזות: על איזה רשימה את מדברת?

מל פולישוק-בלוך: אדוני הנכבד, אם אתה לא רוצה שאני אוציא אותך, אני מבקשת להוציא אותו, אי אפשר ככה.

עמירה חיים: מלי, אל תוציאו אותו, הוא בסדר גמור.

מל פולישוק-בלוך: יש המון אנשים, אנחנו גמרנו עם הדיווחים, כמעט אנחנו מסיימים עם המבוקרים, אני אתן לכם לדבר אבל אם כל אחד מתפרץ, אין שום ערך לדיון.

עמירה חיים: א

עמירה חיים: הרון חזות שישב אצלי במשרד לא אחת וגם נפגשנו וגם בשטח, יום יום ראית אותי שם בתוך השטח, שמחתי שגם ידעת להגיד תודה למשרד החינוך.

עמירה חיים: היו המון קשיים תוך כדי שלא ידענו לאן אנשים הולכים, ואתה יודע את זה.

עמירה חיים: זימנתי את האנשים אלי ושאלתי, לאן אתם רוצים להגיע?

עמירה חיים: ואמרתי להם, אנחנו הולכים אתכם, איפה שאתם נמצאים.

עמירה חיים: 9000 מקומות חלופיים הכנו ל-3335 ילדים.

עמירה חיים: זה הרבה יותר מאשר צריך נכון?

עמירה חיים: ובכל זאת זה לא הספיק כי כשיצאתם מהגוש ואנחנו הכנו בברכיה מקום ל-600 תלמידים והגיעו לשם רק 150 מייד נערכנו לקחת את אותם 400 שרוצים בית ספר נפרד והכשרנו במהירות אפשרית את בית הספר בשפיר בהסעות לשפיר, לאן שרציתם.

עמירה חיים: כך שבפועל הוכנו יותר מ-10,000 מקומות לשבץ.

מל פולישוק-בלוך: האם היום את יכולה לומר שיש ציוד לכולם?

מל פולישוק-בלוך: יש מקום לכולם?

מל פולישוק-בלוך: הכל סודר או שיש עדיין ליקויים?

עמירה חיים: כל התלמידים משובצים כאשר אנחנו נערכנו למצב הארעי במלונות, גני הילדים במקום והסעות מתוך המלונות.

עמירה חיים: לאחר מכן למצב הזמני שנמצאים היום, ללימודים מסודרים היום כולל הסעות לאן שהם נמצאים ואנחנו כבר נמצאים עכשיו בהתארגנות ליישובי הקבע, לבניית קבע.

עמירה חיים: אני מקווה מאוד שבתקציב 2006 כבר יגמרו בתי הספר של הקבע.

מל פולישוק-בלוך: תודה רבה, נציג האוצר בבקשה.

הראל בלינדה: כמה מילים על הרקע התקציבי.

הראל בלינדה: מאז שהסתיימה חקיקת חוק פינוי פיצוי הממשלה קיבלה החלטות לגבי הטיפול במפונים שמשמעותן התקציבית כ-1.4 מיליארד שקלים.

הראל בלינדה: זה סכום שלא נלקח בחשבון בתחזית המקורית כיוון שהחוק לא חייב אותנו לעשות את כל הפעולות האלה.

הראל בלינדה: למרות זאת הממשלה קיבלה החלטות בסדר גודל גדול מאוד, זה סכום שהוא גדול מאוד בהיקפים של תקציב המדינה וכמו שאתם יודעים צפויות הוצאות נוספות במהלך הזמן הקרוב בהתאם להחלטות שצפויות להתקבל בממשלה.

הראל בלינדה: אני מזכיר שהפיצוי שניתן למפונים במסגרת החוק הניח שהמפונים יבצעו את מרבית הפעולות האלה בעצמם.

הראל בלינדה: יש פיצוי עבור שכר הדירה במסגרת החוק, יש פיצוי עבור פינוי הבית במסגרת החוק, והממשלה למרות הדברים האלה, קיבלה החלטה גם לתת מכולות, גם לתת בתי מלון וגם לתת מגורים זמניים בסכומים כבדים מאוד לתקציב המדינה.

הראל בלינדה: הערה אחת לגבי העיכובים שדוח המבקר מעיר לגביהם בתקצוב של ההחלטות ובקליטת כוח האדם למנהלת.

הראל בלינדה: צריך לזכור את הסביבה החוקית בה היינו באותה תקופה.

הראל בלינדה: תקציב המדינה לשנת 2005 לא אושר במועדו, הוא אושר רק בסוף מרץ.

הראל בלינדה: בתקופה שבה אין תקציב, הממשלה לא יכולה להתחיל בביצוע פעולות חדשות לפי החוק למעט פעולות חיוניות והחוק מגדיר אותן.

הראל בלינדה: אני מזכיר, הוגש נגד הממשלה באותה עת בג"ץ על כך שהממשלה מתחילה בפעולות לביצוע ההתנתקות למרות שאין חוק תקציב מאושר.

הראל בלינדה: מהסיבות האלה עד סוף מרץ פעלה המנהלת בהיקף תקנים מצומצם מאוד.

הראל בלינדה: לאחר שחוק התקציב אושר התחילה הממשלה בפעולות לביצוע קליטה של עובדים למנהלת.

הראל בלינדה: מבקר המדינה מעיר שבסוף אפריל היו 15 עובדים במנהלת וזה תחילת קצב הקליטה של העובדים.

הראל בלינדה: צריך לזכור את הדברים האלה, אני מניח שמבקר המדינה היה מעיר לנו אם היינו קולטים עובדים בלי חוק תקציב מאושר ובניגוד לכללים האמורים.

אופיר פינס-פז: כמה זמן היה תקציב סל"ע תקוע בוועדת כספים?

הראל בלינדה: ועדת הכספים באותה תקופה הייתה במידה רבה לאומתית לפניות תקציביות שקשורות להתנתקות.

חיים אורון: התקציב היה תקוע בוועדת הכספים חודשיים, לא כי סמדר אמרה לכם שאפשר באותו יום להעביר העברה.

חיים אורון: זו הייתה עבודה קלה אם אפשר היה להעביר באותו יום.

חיים אורון: לא היה רוב בוועדה חודשיים.

אבנר שמעוני: אז למה הזדרזתם לגרש אנשים מבתיהם?

אבנר שמעוני: למה לא דחית את זה?

חיים אורון: על זה אבנר אתה צודק ועל זה הייתי מבקש דוח מבקר, האם המדינה נהגה נכון כשהיא פינתה אתכם בזמן?

חיים אורון: על זה באמת רצוי שיהיה דוח ביקורת על המדיניות של לפנות אנשים נגד רצונם בזמן שלא הכל מוכן.

חיים אורון: לי יש בעניין הזה עמדה מאוד ברורה כאיש פוליטי, אדוני המבקר רוצה להיכנס לפינה הזאת?

חיים אורון: עם כל הכבוד.

חיים אורון: זאת השאלה היחידה שיש.

חיים אורון: כל השאר נברר את הנושא.

מל פולישוק-בלוך: תודה רבה.

מל פולישוק-בלוך: אנחנו נשמע רק נציג אחד של הרשויות הקולטות ונשמע את המפונים.

מל פולישוק-בלוך: המבקר אומר שנושא התעסוקה יופיע בצורה מפורטת בדוח הבא, הנושא מופיע כאן כתזכורת אבל זה לא נושא הדוח הנוכחי לכן לא נערבב אבל אם תרצה לדבר על התעסוקה, זכותך המלאה.

מל פולישוק-בלוך: אורי נעמתי, ראש מועצת אשכול, בבקשה.

אורי נעמתי: דיברו על קליטה קהילתית, אנחנו אמרנו מהתחלה שקליטה קהילתית זה המתכון.

אורי נעמתי: מנכ"ל משרד ראש הממשלה הגיע אלינו לסיור באישור מפוני ימית, אמרנו לו כך ראה וקדש.

אורי נעמתי: הוא לקח את האנשים מעין הבשור, הביא אותם לישיבת מנכ"לים בירושלים ואמר להם, תראו, אלו אנשים שנקלטו קהילתית, תסבירו להם איך עושים את זה.

אורי נעמתי: אם נדבר על לוח זמנים, אני רוצה אולי להגיד את הדבר החשוב ביותר.

אורי נעמתי: אני מעריך שהיו הרבה מאוד סיכויים ואילן יודע את זה ויונתן יודע את זה וגם אני, שהיינו עומדים פה בוועדה לביקורת המדינה והיו שואלים אותנו, למה עשיתם את יתד ויבול, אף אחד לא רוצה לבוא לגור שם.

אורי נעמתי: זה בדיוק השניות הזאת של האנשים שעושים.

אורי נעמתי: אתה עושה יש בעיות, אתה לא עושה יש בעיות.

אורי נעמתי: אני רוצה לצטט 3 תאריכים שתבינו את הראש.

אורי נעמתי: 15 ביוני, התחלת עבודות עפר ביתד ויבול בעקבות ביקור ראש הממשלה.

אורי נעמתי: 15 לספטמבר, 3 חדשים אחרי זה, קליטת מפוני עצמונה ביישוב, ואנחנו בינואר התחלנו את העבודה על יישוב הקבע.

אורי נעמתי: הדבר הזה נעשה רק בזכות זה שאילן כהן אישית היה במועצה שם לדעתי, יותר מ-10 פעמים, בזכות זה שמנכ"ל משרד השיכון שיושב פה היה בביקור שבועי במועצה עם בית, בית מה עושים ואיך עושים, ואני חושב, אני 3 שנים וחצי ראש מועצה, לא ראיתי ביצועים כאלו במדינת ישראל אף פעם.

מל פולישוק-בלוך: מבחינת העברה תקציבית היו לכם בעיות?

אורי נעמתי: מבחינת העברה תקציבית עד היום אנחנו מספסדים את המדינה אבל אנחנו רגילים לזה.

אורי נעמתי: אני גורס נעשה ונשמע, אם הייתי מחכה עד לאישור האחרון, עד לגרוש האחרון, עד לדבר האחרון, המפונים עוד היו במלונות.

מל פולישוק-בלוך: אני רוצה לשמוע את מר שלמה וסרטל מגני טל, בבקשה.

שלמה וסרטל: ראשית אני רוצה להודות למבקר המדינה על כך שהוא הפך את העניין הזה מה שנקרא, ביקורת און ליין.

שלמה וסרטל: אני רוצה להודות מאוד ליושבת ראש הוועדה שבאמת הייתה מסורה לשמוע ולהמשיך עד הרגע האחרון.

שלמה וסרטל: ואחרי מה ששמעתי ממנכ"ל משרד רוה"מ והיושב בראש המנהלת מר בשיא, אני רק רוצה להצטרף לתודות של כל אלו שהיו שם.

שלמה וסרטל: רק לי אין אקדח על הרקה ואני אומר תודה למה?

שלמה וסרטל: כי הרי הכל כל כך טוב אז למה אנחנו נמצאים פה?

שלמה וסרטל: ואם הכל כל כך טוב, יושבת איתנו כאן אראלה גולן שהיא אדריכלית וכנראה שהיא מבינה יותר, אם היינו עושים את המקום ישר בקבע או את הקרוון הזה במקום הקבע בראש החלקה, אז לא היינו נראים אחרת.

שלמה וסרטל: אך מכיוון שאנחנו נמצאים בבתי מלון, במקומות ארעיים, לגופו של עניין זה אותו דבר אבל בסופו של דבר אני רוצה לשאול את השאלות הנוקבות.

שלמה וסרטל: אם היינו, וגם מר נעמתי, כשאתה הבאת הנה את אנשי הבשור, הם כולם כבר ראו את הפינוי כי אחרי שהם גידלו לפחות שנתיים או שלוש במקום החליפי שלהם.

שלמה וסרטל: אנחנו בכפול מגילם מה שהם היו ובשנות דור שאנחנו היינו במקום שבו היינו, אז להוציא אותנו כמו שהוציאו אותנו אז השאלה היא אחרת לגמרי.

שלמה וסרטל: איפה כל החקלאות שהייתה שם?

שלמה וסרטל: ואני במקרה זה מדבר על חקלאות כיוון שהיה לי שם מפעל חיים.

שלמה וסרטל: מי בכלל התעסק עם העניין הזה?

שלמה וסרטל: אני לא רואה בכלל באופק איפה אני מגיע לדבר הזה, אם אני אגיע.

מל פולישוק-בלוך: החממות שלך עומדות והן עובדות.

שלמה וסרטל: מה שעובד אצלי זה בסך הכל מקום שאני שכרתי.

שלמה וסרטל: הממשלה לא עשתה לטובת העניין הזה שום דבר.

שלמה וסרטל: וגם, אילן, סליחה, גם המקום שאתה רוצה להציע לי ומה ששר החקלאות אמר לי כל הזמן, תיכנס, יש כאן שטח ותבנה.

שלמה וסרטל: אני לא מהנדס ואין לי את ההון הזה.

שלמה וסרטל: ידעתי איך לבנות במשך 28 שנה דונם ועוד דונם ועוד דונם עד שהגעתי ל-40 דונם.

שלמה וסרטל: היום אני לא יודע איך בונים 40 דונם בבת אחת עם חצי הכסף ממה שאתה נותן לי.

שלמה וסרטל: אז אל תבוא ותאמר לי, כמו שעשה אחד, שניים והם נמצאים היום, השקיעו ושקועים עמוק בפנים.

שלמה וסרטל: אז אני לפחות בעניין הזה יכול לבוא ולומר, אבל באמת זו לא הבעיה הפרטית שלי כי אני פשוט הלכתי ושכרתי מקום, אני עושה 50 אחוז מהעניין הזה.

שלמה וסרטל: אני לא יודע אם יש לזה המשך וכו'.

שלמה וסרטל: אבל איפה כל חברי החקלאים?

שלמה וסרטל: אל תיקח אותי עכשיו בתור דוגמא ואל תבוא ותאמר לי, נתתי לך פיתרון כי הפיתרון שנתת לי זה לא לאחוז אחד, לא לפרומיל מתוך החקלאים שהיו שם.

שלמה וסרטל: אני לא רוצה לדבר על כל מה שהיה ועל כל האוטובוסים והדרך וכו', הצל"ש שמגיע זה לא לחיילים, מגיע אך ורק למתיישבים.

שלמה וסרטל: שהם יצאו בסיסמא ששלמות העם קודמת לשלמות הארץ.

שלמה וסרטל: זה הצל"ש האמיתי ולכן אם אנחנו היינו מתנהגים כמו עמונה לא היה פינוי.

שלמה וסרטל: מה שאני רוצה לבקש את כבוד המבקר, אני רואה את הדברים בצורה כזאת.

שלמה וסרטל: מה המבקר יבקר בעתיד?

שלמה וסרטל: אני רוצה לקוות מאוד שמנכ"ל משרד ראש הממשלה ולכל העוסקים במלאכה שבעוד איקס שבועות יבואו ויאמרו, הנה קידמנו אתכם, עלינו מדרגה.

שלמה וסרטל: היום 7 חודשים אחרי יום הפורענות הנוראי הזה, 1700 משפחות מדינת ישראל לא יודעת להתמודד איתן, לא יודעת להתמודד עם הבעיה הקטנה הזאת איך לעשות להם מגורי קבע, איך להעביר להם את התעסוקה הנכונה וכו'.

שלמה וסרטל: ועל זה אני כואב.

שלמה וסרטל: ואם הייתם יורדים לעניין הזה של הילדים אז בכלל יש לכם חור שחור גדול מאוד.

שלמה וסרטל: אתם בכלל לא יודעים במה המדובר כי אנחנו הנפגעים באמת, בסופו של דבר היותר קטנים.

שלמה וסרטל: כי מה שמדובר בכסף ומה שמעניין את שר הפנים לשעבר פינס שכבר איננו פה.

שלמה וסרטל: אם היית מר אילן כהן, מסתכל על אדם כאדם ולא אומר לי מה החלופות בכסף, אז התוצאה הייתה הרבה יותר טובה כלפי האדם.

שלמה וסרטל: ואני מדבר על האדם, לא על כאלה המאושפזים שנמצאים היום בבתי חולים.

שלמה וסרטל: לא כאלה שילכו לשם, לא כאלה שכבר לא איתנו היום ולא תצטרך לדאוג להם לתקציב וכן הלאה.

שלמה וסרטל: ואני מאוד רוצה לקוות ואני מודה לך יושבת ראש הוועדה בעניין הזה שבאמת אנחנו נקדם את הדברים האלה שהפתרונות מהיום יהיו ענייניים ומהירים כי אנחנו כבר לא צעירים.

אילן כהן: הודעת לי שאתה שותל את העונה הבאה כי לא יהיה פינוי, זה מצולם.

אילן כהן: אני אישית באתי אליך.

שלמה וסרטל: אני אמרתי שלא אקדם את הפורענות בדקה אחת לפני שהיא תקרה, נכון.

מל פולישוק-בלוך: וזו זכותך המלאה.

מל פולישוק-בלוך: רחמים בן חיים מנווה דקלים לשעבר, היום מניצן, בבקשה.

רחמים בן- חיים: אני בעל מפעל תעשיה של 80 עובדים ואני רוצה לציין את הקשיים, ואני לא רוצה פה לדבר על הצד האנושי, באמת ובתמים אני יכול לומר שהאנשים פה הם טובים בעלי רצונות טובים, אני לא עומד עם אקדח על הרקה ולא כלום.

רחמים בן- חיים: אבל זה בלתי אפשרי לא לעמוד בפני הבעיות האלה כשאתה עומד בלוח זמנים כשבפברואר מתקבל חוק ובאוגוסט אתה צריך לעזוב את הבית שלך.

רחמים בן- חיים: אף אחד לא יכול לבקש ממני לשתף פעולה עם מי שאונס אותי לעזוב את הבית שלי ולבוא ולומר לי להיכן לעזוב.

רחמים בן- חיים: מכיוון שאצלי המעמסה הייתה מפעל ולא בית.

רחמים בן- חיים: ובאמת ובתמים אני לא רוצה שאף אחד יבוא ויפתור לי את הבעיה ויסדר לי בית.

רחמים בן- חיים: בית יכולתי לסדר לעצמי וזאת לא הבעיה ואתם מפקששים את הנקודה.

רחמים בן- חיים: מה יהיה הלאה?

רחמים בן- חיים: אני יושב בניצן וזו טרגדיה.

רחמים בן- חיים: אתם לא יודעים מה קורה שם, אתם מתעלמים מכך.

רחמים בן- חיים: וזה לא הכלים שיש היום, זה לא הכלים של מנהלת.

רחמים בן- חיים: ואני יכול לספר לכם כמה סיפורים אישית.

רחמים בן- חיים: אני העברתי מפעל של 80 עובדים כשחיפשתי מפברואר מקום של 6000 מטר ולא מצאתי מאשדוד עד באר שבע את המקום הזה.

רחמים בן- חיים: כי אין מבנה תעשייה של 6000 מטר.

רחמים בן- חיים: אני לא חיכיתי לכם.

רחמים בן- חיים: אני מייצר מוצר שאני מתחיל עם משקוף ואחר כך כנף של דלת וזה לוקח להתעסק עם קבלן.

רחמים בן- חיים: אני מתעסק מקריית שמונה ועד אילת.

רחמים בן- חיים: צריך לספק את זה בשנה וחצי.

רחמים בן- חיים: אני לא יכול להפסיק.

רחמים בן- חיים: הדובר לפני אמר שהוא בנה את המפעל שלו דונם אחר דונם, אני בניתי ב-18 שנה מפעל עם 80 עובדים אבל לא מצאתי מקום להמשיך אותו.

מל פולישוק-בלוך: היום אתה עובד באיזשהו מקום?

מל פולישוק-בלוך: רחמים בן- חיים: אני אסביר לך.

מל פולישוק-בלוך: אני צריך להכשיר מקום, אני גם להכשיר עובדים.

מל פולישוק-בלוך: פניתי למשרד המסחר והתעשייה, פניתי למשרד האוצר.

מל פולישוק-בלוך: לא חיכיתי לאנשים פה, זו הפרנסה שלי, זה החיים שלי ואף אחד לא יכול היה לעזור לי.

מל פולישוק-בלוך: למה?

רחמים בן- חיים: אף אחד לא היה לו את הכלים כי מדובר פה בתופעה יוצאת מהכלל, זו לא תופעה רגילה.

רחמים בן- חיים: זה לא אדם שבא ומקים מפעל וצועד עוד צעד ומתפתח עוד צעד.

רחמים בן- חיים: הוא כבר נמצא במצב נתון מסוים.

רחמים בן- חיים: מצאתי בסופו של דבר מקום.

רחמים בן- חיים: בחצי שנה מישהו מכם חושב שאני אמצא מקום?

רחמים בן- חיים: בחצי שנה מישהו מכם חושב שאני יכול להכשיר עובדים?

רחמים בן- חיים: עברו אצלי 180 עובדים משירות התעסוקה.

רחמים בן- חיים: הכשרתי היום 20 עובדים.

אראלה גולן: מה עם העובדים שהיו אצלך קודם?

רחמים בן- חיים: העובדים הקודמים שלי היו עובדים מגוש קטיף ועובדים מקומיים מעזה.

רחמים בן- חיים: עם כל ההבטחות של שר הביטחון שיצאו עובדים, עם כל ההבטחות של כולם להביא עובדים זרים, לא מצאתי אפילו עובד אחד.

מל פולישוק-בלוך: אתה חייב לסיים אדוני.

רחמים בן- חיים: אבל זה יותר חשוב מכל המנכ"לים שמדברים פה.

רחמים בן- חיים: ואני רוצה לומר לכם שהאנשים פה אמנם יש להם רצון טוב אבל יצרתם חוק של סדום ועמורה שאי אפשר לחיות איתו.

רחמים בן- חיים: אתם אפילו לא יודעים על מה מדובר.

רחמים בן- חיים: למשל אני, אתם נותנים לי 10 אחוז דמי העתקה כאשר אני כל ההעתקה שלי היא 25, 30 אחוז.

רחמים בן- חיים: אני צריך לחשוב שאני נמצא בינתיים שנתיים שלוש אצל מישהו שעשה לי טובה ונתן לי מבנה של 5000 מטר ולעבור למבנה נוסף.

רחמים בן- חיים: מי ישלם לי את העברה הנוספת?

רחמים בן- חיים: מי ישלם לי את הכשרת העובדים?

רחמים בן- חיים: באו והעריכו את המבנה שלי לפי ערך קירון.

רחמים בן- חיים: אמרו, אתה בנית אותו בכך וכך, תקבל כך וכך.

רחמים בן- חיים: כי אין לי עדיין מבנה דומה לזה.

רחמים בן- חיים: החוק הזה לא מתאים לנו.

רחמים בן- חיים: וזו הבעיה פה ואתם יודעים את זה.

רחמים בן- חיים: ולכן איך אתם יכולים להלביש אותי חליפה כשהחליפה הזו לא מתאימה?

רחמים בן- חיים: העוולות האלה ימשיכו כל הזמן וזו הבעיה של האנשים פה.

מל פולישוק-בלוך: זה בטוח.

רחמים בן- חיים: תפסיקו לדבר מה קורה עם הדירה, הדירה לא מעניינת אותי.

רחמים בן- חיים: אתם לא מבינים שאף אחד לא ילך לגור באף מקום.

רחמים בן- חיים: המעברות האלה, הקרווילות האלה יהפכו להיות מעברות מודרניות אולי, כי לאנשים אין כסף, הם מבזבזים את הכסף שלהם היום.

רחמים בן- חיים: לא יהיה להם לאן לעבור, אתם לא מבינים את זה.

רחמים בן- חיים: היו"ר מלי פולישוק-בלוך: תודה רבה לך, הדברים ברורים, אני חייבת לסיים.

רחמים בן- חיים: דבר אחרון.

רחמים בן- חיים: אני נמצא עם קבוצת אנשים שחושבים לעבור ללכיש, להמשיך את הקו הציוני.

רחמים בן- חיים: הלכנו והתלבשנו על גבעה מסוימת שמאושרת ונקראת אגוז.

רחמים בן- חיים: אילן, זה נמצא במפת הכוכבים של אריק שרון.

רחמים בן- חיים: כמו שאתה לא יכול לחייב אותי ללכת ולגור בקרווילה, אחרי שזרקת אותי מהבית שלי, לא פינית אותי, זרקת אותי, תן לי את האפשרות ללכת לאן שאני רוצה ללכת עם הקהילה שלי.

מל פולישוק-בלוך: אני מקווה שאילן יוכל לענות לנו.

רחמים בן- חיים: יש עוד הרבה שאלות וחבל שרק המנכ"לים מדברים כאן והאנשים פה לא מדברים.

מל פולישוק-בלוך: תודה רבה, הרב יגאל קמינצקי מגוש קטיף בבקשה, ואחר כך חברי הכנסת.

יגאל קמינצקי: אני רוצה לומר בקצרה היכן הדברים עומדים כרגע.

יגאל קמינצקי: הנקודה הכואבת ביותר זה נושא התעסוקה.

יגאל קמינצקי: אין כאן התמודדות רצינית עם נושא התעסוקה.

יגאל קמינצקי: אנשים פרטיים, קרי המטה של גוש קטיף, יש פה יהודי בשם חיים בר חי, הרב רימון, קבוצה בודדה של אנשים מתנדבים שמתעסקת בדברים האלה.

יגאל קמינצקי: המשימה הזו צריכה להיות משימה לאומית.

יגאל קמינצקי: אני אומר יותר מזה.

יגאל קמינצקי: כמו שהגירוש היה משימה לאומית, ההתיישבות חייבת להיות משימה לאומית.

יגאל קמינצקי: צריכים לתת כלים ועכשיו אני מרשה לעצמי לומר, לא מנהלת.

יגאל קמינצקי: תנו לאנשים שאכפת להם באמת, שמכירים את השטח, שמכירים את הבעיות, לטפל בעצמם.

יגאל קמינצקי: אנחנו במשך 30 שנה ידענו לארגן קהילות וקהילות לתפארת וחקלאות לתפארת, תנו לנו את הכלים לעבוד בעצמנו, נעשה את זה הרבה יותר זול והרבה יותר טוב.

יגאל קמינצקי: מה שאני רק רוצה לומר, אחת הבעיות זה חוק פינוי פיצוי.

יגאל קמינצקי: חבר'ה, כדאי להיכנס לפרטים, זה חוק דרקוני.

יגאל קמינצקי: זה לא יכול להיות שגם גרשו אותי וגם אפסיד חלק גדול מהרכוש.

יגאל קמינצקי: ותעשיינים מפסידים.

יגאל קמינצקי: נגיד זוג עצמאים לא קיבל עד היום אגורה אחת בגלל שהוא לא נמצא בחוק והוא לא מקבל לא הסתגלות ולא דמי אבטלה ושום דבר לא.

יגאל קמינצקי: אנחנו דואגים ואנחנו אוספים כסף כדי שאנשים לא יפלו.

יגאל קמינצקי: אז פה זה ממש שאלה של חיים.

יגאל קמינצקי: לכן, ברוך השם כשצריך לעשות עושים ויש דברים טובים אבל לעומת מה שהיה צריך להיות אני חושב שמה שנעשה עד כה הוא מעט מדי.

מל פולישוק-בלוך: תודה רבה.

מל פולישוק-בלוך: חברי הכנסת, זבולון, בבקשה.

זבולון אורלב: אני רוצה לברך את המבקר שממשיך בקביעות את הגישה של ביקורת בזמן אמיתי ואין ספק שהביקורת על תוכנית ההתנתקות מוכיחה את עצמה כי זה לא רק ביקורת תיאורטית אלא גם ביקורת שאפשר להסיק ממנה מסקנות גם לגבי העתיד.

זבולון אורלב: כל הצד שיש למבקר מול הדרג הפקידותי במשרדי הממשלה בעיני הוא כמו כל דוח.

זבולון אורלב: בוודאי הדרג המקצועי עוסק כמיטב יכולתו, המנכ"לים של משרדי הממשלה כמיטב יכולתם בראשם מנכ"ל משרד ראש הממשלה, מנכ"ל משרד השיכון, מנכ"לית משרד החינוך, ראש המנהלת.

זבולון אורלב: אני מניח ואני גם יודע שהם משתדלים לעשות כמיטב יכולתם.

זבולון אורלב: אבל אני חושב שלא זאת הבעיה.

זבולון אורלב: הבעיה היא פה המקרה הקלאסי שכתוב אצלנו במקורות, תחילתו בפשיעה וסופו באונס.

זבולון אורלב: אי אפשר לבצע מהלך אנושי בלוח זמנים שהוכתב לדרג הפקידותי.

זבולון אורלב: זה בלתי אפשרי.

זבולון אורלב: אומנם ויקטור בר גיל מנכ"ל משרד הביטחון שלא הזכירו אותו הוא קוסם שיכול להקים כמעט הכל.

זבולון אורלב: אמנם אפשר להקים אתר קרוונים בניצן בתוך 7 שבועות, שאמנם הוא נראה כמו שהוא נראה אבל אני מדבר כרגע על הצד הפיזי, על הקירות, לא על כל היתר.

זבולון אורלב: אבל ברור שאם הנתונים הם כאלה שמקבלים בלוח זמנים, התוצאות בסופו של דבר תהיינה בהתאם.

זבולון אורלב: הזכרתי במליאה בשבוע שעבר, ביולי 2004 הייתי בין יוזמי החוק לדחות את ההתנתקות בשנה, בלי קשר לעמדתי.

אופיר פינס-פז: ממש בלי שום קשר.

זבולון אורלב: סלח לי, אתה מוכן לפגוע באנשים, אתה לא סופר אותם, לא אכפת לך, אתה עושה דה לגיטימציה, שירמסו אותם, שיפגעו בהם, בסדר, הבנו אותך.

מל פולישוק-בלוך: חבל על הויכוח.

זבולון אורלב: ביקשנו לדחות את הדבר הזה כי היה ברור שבלוח הזמנים הזה יקרה אסון אנושי כמו שמתרחש לנגד עינינו.

זבולון אורלב: רבותי, אתר ניצן הוא פצצה חברתית מתקתקת ש-80 אחוז מהיישוב הזה לא מועסקים.

זבולון אורלב: אנשים בגיל שיושבים פה לפניכם, אנשים שאין להם עתיד חקלאי, אנשים שלא יכולים לחזור לתעסוקתם הקודמת יושבים פה על פצצה חברתית ולא שמישהו כאן ממנכ"לי משרדי הממשלה מתרשל בעבודתו.

זבולון אורלב: אני אומר, הם עושים את עבודתם נאמנה, אין לי רבע טענה נגדם.

זבולון אורלב: באמת עושים כמיטב יכולתם, אבל זה לוח זמנים שלא מתקבל על הדעת.

זבולון אורלב: לכן גם הממשלה שיוצרת חוק פינוי פיצוי, שיש לו עיקרון, קח צ'ק ושכח איננה מעשית.

זבולון אורלב: אין את הפיתרון הקהילתי אלא כל אחד צריך ללכת לנפשו.

זבולון אורלב: מראש בונים מסלול של התרסקות.

זבולון אורלב: לכן תמונת המצב הנוכחית היום היא תמונת מצב מאוד גרועה ואנחנו על מסלול שלא הולך ונהיה יותר טוב אלא מסלול שנהיה יותר גרוע.

זבולון אורלב: זה נכון, עמירה, כל התלמידים מבקרים במוסדות החינוך.

זבולון אורלב: אבל תיכנסו פנימה ותראו מה מצב הרוח, מה הטראומות, מה הילדים סוחבים איתם, כמה ילדים מהמלונות מסתובבים בכיכר החתולות, מה קורה?

זבולון אורלב: ואני יודע שמשרד החינוך עושה מאמצים אבל הטראומות הן טראומות גדולות.

זבולון אורלב: לכן אני אומר שאם רוצים לעשות ביקורת בזמן אמיתי לא רק כדי להכות אלא כדי לתקן, צריכים להסיק כמה מסקנות.

זבולון אורלב: המסקנה היא כפי שהוזכר, צריך שיהיה שינוי בחוק יישום ההתנתקות באופן שייתן יתרון מאוד משמעותי לנושא הקהילתי.

זבולון אורלב: ייתן היום את הפתרונות החקלאיים, ייתן את הפתרונות התעשייתיים, ייתן את הפיתרונות התעסוקתיים.

זבולון אורלב: אתמול הממשלה קיבלה החלטה לתת עדיפות מתקנת לאוכלוסיות מסוימות בתוספת משרות.

זבולון אורלב: מדוע אי אפשר לעשות את הדבר הזה לפרק זמן מסוים עם אנשים שעבדו ושגורשו מבתיהם או נעקרו מבתיהם.

זבולון אורלב: לכן אני חושב שזה הסיכום שצריך להיות.

זבולון אורלב: הערה אחרונה.

זבולון אורלב: גם בדוח הקודם ביקשתי מהמבקר, איפה המסקנות האישיות?

זבולון אורלב: לא לגבי הדרג הפקידותי.

זבולון אורלב: יש כאן מישהו שנושא באחריות.

זבולון אורלב: יש מי שנושא באחריות מדינית, יש מי שנושא באחריות פוליטית והמבקר נתן לי להבין, אולי בסוף הדוחות.

זבולון אורלב: אבל אנחנו קצרה רוחנו כי אנשים משלמים ממש בחייהם, ברכושם, בנפשם על כל מה שעובר.

זבולון אורלב: מדוע אין הסקת מסקנות אישית?

זבולון אורלב: כי פה לא מדובר בדיני ממונות, פה מדובר בדיני נפשות ממש ויפה שעה אחת קודם.

מל פולישוק-בלוך: תודה רבה, חבר הכנסת יולי אדלשטיין, בבקשה.

מל פולישוק-בלוך: יש 6 חברי כנסת שרוצים לדבר, נתבקשנו על ידי ועדת חוץ וביטחון לצאת מהחדר בזמן, לכן אבקש לקצר, בבקשה.

מל פולישוק-בלוך: יולי-יואל אדלשטיין: תודה גברתי יושבת הראש, אדוני המבקר וכל הנוכחים.

מל פולישוק-בלוך: אשתדל במצוותך לקצר, אני רק אתחיל בכך שאני זוכר שיחד איתך גברתי ועם שאר חברי הוועדה היינו בחדר יושב ראש הכנסת המכובד בהגשת דוח המבקר וכבר אז המימדים של מה שצוין כאן בדוח היו די ברורים.

מל פולישוק-בלוך: אז פניתי למבקר המדינה ואמרתי שלדעתי זה אולי נושא שכדאי לבדוק אותו בזמן אמת.

מל פולישוק-בלוך: אמרתי ולא כל כך האמנתי שאכן בזמן אמת יופיעו דברים ועל כך נתונה ברכתי וישר כוח, וגם לשאר הצוות של משרד מבקר המדינה.

מל פולישוק-בלוך: גברתי היושבת ראש, אני רוצה להמשיך קצת את הדברים שבעצם אמרת, אולי לפרט במסגרת הדקה או שתיים שעומדות לרשותי.

מל פולישוק-בלוך: בדרך כלל אני נמנע מביטויים מאוד מקובלים בבית הזה כמו "לא יעלה על הדעת", "לא יתכן" ו"אני קובע".

מל פולישוק-בלוך: בכלל, לדעתי המשפט, "אני קובע", שמור אולי לשופט בבית משפט, אולי למבקר המדינה.

מל פולישוק-בלוך: אבל כך קרה שאני, יותר מכל אדם אחר הייתי אחראי על מערכת הקליטה במדינת ישראל, כך זה קרה, ואני רוצה לומר שבנושא הזה, הפעם אני קובע, שבניגוד לדברים ששמענו כבר 3, 4 פעמים, העניין הספציפי הזה שמתייחס אליו המבקר של קליטת המפונים, זאת המשימה הכי קלה שהייתה למדינת ישראל בתחום של קליטת עליה במושגים האמוציונליים שלנו, יישוב אוכלוסיה מחדש.

מל פולישוק-בלוך: וכי למה?

מל פולישוק-בלוך: גברתי היושבת ראש כבר התייחסת לזה אבל פשוט מבחינת הנתונים.

מל פולישוק-בלוך: אני לא עושה השוואה מניפוליטיבית עם העלייה מצפון אפריקה או ברית המועצות או אתיופיה.

מל פולישוק-בלוך: אם תיקחו אפילו, מי שמכיר, נפש בנפש, כשכמה אלפי עולים מגיעים נגיד מצפון אמריקה, לא יכול להיות מצב שעל כל משפחה אתה תדע מראש את כל הפרטים כי אחד רצה לעלות עם החמות בסוף היא לא עלתה, לא יכול להיות מצב שאחד רושם לך שהוא מומחה למחשבים אחר כך מסתבר שהוא לא מומחה למחשבים אלא הוא מומחה לתיקון מחשבים, ואחד כותב שהוא יודע עברית מסתבר - - -

מל פולישוק-בלוך: חבר הכנסת אדלשטיין, את הדברים האלה אמרת במליאה וכולנו שמענו, וזה היה באמת נאום מעולה, אז אני מבקשת ממך להתקדם.

יולי יואל אדלשטיין: אני שמח מאוד ששמעת את הדברים למרות שלא היית במליאה.

מל פולישוק-בלוך: אתה רואה, ישבתי בבית ושמעתי בטלביזיה.

יולי יואל אדלשטיין: אני פשוט רוצה לשים את הדברים האלה בפרופורציה גברתי וזה הכי חשוב.

יולי יואל אדלשטיין: אני יכול להתחיל לקרוא את דוח המבקר, אבל כמו שאמרת, כולנו קראנו את הדוח, חבל.

יולי יואל אדלשטיין: לכן פשוט מבחינה ציבורית לשים את הדברים בפרופורציה של מה שקרה כאן.

יולי יואל אדלשטיין: העניין הספציפי הזה, אני לא לא מתייחס לרמטכ"ל ומטכ"ל, העניין של קליטת אוכלוסיה.

יולי יואל אדלשטיין: נקודה נוספת ואחרונה כמעט זה דבר שמאוד מדאיג אותי ולא כשאומר אותו הדרג המדיני הגבוה, שם זה פחות מדאיג אותי.

יולי יואל אדלשטיין: אני לפעמים שומע דווקא את אנשי המקצוע וגם כאן כבר שמענו אותם, קובלים על חוסר של טיפול.

יולי יואל אדלשטיין: למה זה מדאיג אותי?

יולי יואל אדלשטיין: לא בגלל שאנחנו רוצים עוד פעם לפתוח את הויכוח ואיפה היו מועצת יש"ע והרבנים וראשי היישובים והוליכו שולל או לא הוליכו שולל.

יולי יואל אדלשטיין: מבחינה אחרת לגמרי ועל זה כבר נאמרו כמה דברים אולי בצורה אמוציונלית.

יולי יואל אדלשטיין: אין ספק כנראה שאנשי משרד ראש הממשלה ואילן, אתה בוודאי, ואנשי המנהלת, הם אנשי לוגיסטיקה מעולים ופורשי צה"ל ועוד כל מיני דברים.

יולי יואל אדלשטיין: אבל אני קצת תוהה, האם הם עסקו פעם באוכלוסיות מצוקה?

יולי יואל אדלשטיין: מישהו ראה אי פעם, ויסלחו לי החברים, תיכף יקומו עלי ויגידו, אנחנו לא אוכלוסיית מצוקה וכן הלאה, אבל אוכלוסיה במשבר למשל, משתפת פעולה?

יולי יואל אדלשטיין: מי שפינה פעם אתרי קרוונים, אחרי שאנשים גרים שם 12 שנה ורוצים לצאת כביכול, הם משתפים פעולה?

יולי יואל אדלשטיין: בשום אופן לא.

יולי יואל אדלשטיין: מי שעסק פעם בכל אוכלוסיית מצוקה, הם אומרים תודה?

יולי יואל אדלשטיין: הם באים?

יולי יואל אדלשטיין: הם משתפים פעולה?

יולי יואל אדלשטיין: אני פשוט רוצה לשים לזה קץ פעם אחת ולתמיד.

יולי יואל אדלשטיין: אל תצפו בנושאים האלה לאיזשהו שיתוף פעולה לא בגלל דברים פוליטיים ולא בגלל רבנים אלו או אחרים.

יולי יואל אדלשטיין: כך נוהגת אוכלוסיה במצב כזה, פשוט כדאי לקחת את זה בחשבון.

יולי יואל אדלשטיין: יש לי עוד אלף דברים לומר אבל אני אעצור בגלל קוצר הזמן.

מל פולישוק-בלוך: תודה רבה, חבר הכנסת אורון בבקשה.

חיים אורון: גברתי היושבת ראש, אדוני המבקר, היות והזמן קצר אני אנסה מאוד לצמצם את דברי.

חיים אורון: נאמר כאן, אין שום ויכוח עובדתי לגבי הדוח.

חיים אורון: אני רוצה להעיר 2 הערות עובדתיות.

חיים אורון: האחת, בעמוד 13 כתוב בנושא העברת התקציבים.

חיים אורון: בשום מקום בדוח לא מצאתי שפשוט לא היה רוב בכנסת.

חיים אורון: איזה פרט כזה לא חשוב.

חיים אורון: הפיגור בחודשיים לא היה משום שסמדר אלחנני אמרה שאפשר - - -

זבולון אורלב: זאת הדמוקרטיה, תדחה את המועד של ההתנתקות.

מל פולישוק-בלוך: זבולון, אני מבקשת לתת לו לסיים.

חיים אורון: אני לא במקרה התחלתי בנקודה הזאת שזאת הדמוקרטיה.

חיים אורון: כל אותם אנשים שעכשיו באים וזועקים על אי ההכנה עשו כל דבר עד אחרי אישור החוק ועד אחרי אישור התקציב, לעכב את התקציבים ולעכב את כל המהלך.

חיים אורון: איזה פרט כזה לא חשוב.

חיים אורון: אגב, לא המתנחלים אשמים, אני מדבר על חברי הכנסת שבאים פה עכשיו ומגלגלים עיניים לשמים.

חיים אורון: אמרת אדוני המבקר בעמוד 21 - - -

זבולון אורלב: אני לא מבין אותך.

חיים אורון: אתה תבין אותי תיכף עוד יותר כי אני אתן גם דוגמא לגבי העתיד.

חיים אורון: אתה מכיר אותי טוב, לא במקרה אותי מבקרים המתנחלים הכי פחות כי הם ידעו שאני מהיום הראשון נגד ההתנחלות אבל שאני מהיום הראשון מוכן לעשות את הכל בשביל לעזור להם.

חיים אורון: בייגה ואני הוספנו מיליארד וחצי שקל לתקציב, הם הרגו אותנו על זה - - -

מל פולישוק-בלוך: ואנחנו תמכנו בזה.

חיים אורון: ואתם תמכתם בזה.

חיים אורון: עוד לפני המיליארד ורבע הנוספים שעכשיו הוספו.

זבולון אורלב: אין עליך שום ביקורת.

זבולון אורלב: היו"ר מלי פולישוק-בלוך: זבולון אורלב, תן לו בבקשה לסיים את דבריו.

חיים אורון: הערה שנייה, אדוני המבקר אתה כותב שלפי דעתך הנהלים הקיימים מאפשרים גיוס אנשים במצבים כאלה ואין שום בעיה חוקית.

חיים אורון: אני אומר לך, כולל מהשבוע, בנהלים הקיימים אי אפשר לתפעל מערכות כאלו, הוא לא מצליח לגייס אנשים שהוא צריך אותם היום לחלק מהטיפול בנושא העסקי כי מגלגלים אותו דרך ועדות שוב ושוב והוא לא מצליח לגייס אנשים.

מל פולישוק-בלוך: מה אתה מציע לעשות?

חיים אורון: אני מציע למבקר לבדוק את הנהלים ואם דרוש קיצור נהלים אז שיהיה כתוב בדוח מבקר המדינה.

חיים אורון: ישבתי השבוע עם אנשים מארז שהתפנו מרצון, ואני אגיד פה על השולחן.

חיים אורון: אנשי המנהלת יונתן בשיא ועמי חמצני שעובדים איתם ואני הסכמנו איתם שאנחנו תקועים במערכת בירוקרטית של פחד מפניך.

חיים אורון: מה יגידו על כל שקל שהוצא שלא כדין.

חיים אורון: תן להם אור ירוק לפעול קצת יותר בחופשיות כולל אפשרות שעשרה אחוז, לא מיליארד ורבע שקל, שעשרה אחוז בסופו של דבר יתברר שאנשים קיבלו שלא כדין.

חיים אורון: אבל שיפסיקו את עינוי הדין עם בעלי עסקים בארז שתוקעים אותם על כל מיני מסמכים ועל כל מיני דברים.

חיים אורון: זה לא כתוב בדוח.

מל פולישוק-בלוך: סליחה, בעניין הזה של הנהלים, זה בידי השרים לשנות את הנהלים?

חיים אורון: זה הצירוף של תקנות וחוקים, זה פחדים, זה חוסר רצון לקחת אחריות.

חיים אורון: כל אחד חטף מכל הכיוונים והוא לא רוצה לקחת אחריות ואני יכול לתת מסמכים פה על מקרים קונקרטיים.

חיים אורון: עכשיו תראו, באים ואומרים פה, למה לא התכוננו?

חיים אורון: אילן הזכיר את זה.

חיים אורון: ישבנו בוועדה, דיון על יישוב ארעי לא היה.

חיים אורון: כל המיליארד ורבע שקל שמופיעים פה בדוח שלך אדוני המבקר, לא הופיעו בחוק.

חיים אורון: אולי מותר להגיד מילה אחת, למה הוצאתם כסף בלי חוק?

חיים אורון: אולי אפשר לפעול בכיוון אחר?

חיים אורון: אגב, אילן עדי,שכל פעם שהוא היה בא אלי כי בייגה התנגד ואמר אין ברירה לבנות קרווילות, בסוף אני התכופפתי.

חיים אורון: למה?

חיים אורון: היו 900 יחידות דיור.

חיים אורון: האלטרנטיבה מאוד פשוטה ועכשיו אני רוצה להקפיץ ממש לשמיים את ידידי זבולון אורלב.

חיים אורון: אם אנשי טנא עומרים רוצים לעזוב תסכימו אתם יחד איתי, הם שכנים שלי, ניסע לטנא עומרים, נגיד בוא נתכנן עכשיו שנתיים פינוי מסודר שלכם למקום מסודר, על פי חוק פינוי תכנון, על פי כל הנתונים, ואז לא יהיה המראה הזה.

זבולון אורלב: אתה מדבר פוליטיקה, אתה בעד להמשיך לעקור אנשים אז אתה מדבר פוליטיקה.

חיים אורון: כשאני בעד לפנות יישובים זה פוליטיקה, כשאתה נגד לפנות יישובים זה לא פוליטיקה.

חיים אורון: הרי זה שורש העניין.

חיים אורון: הרעיון של ארעיות צמח יש מאין.

חיים אורון: אופיר קרא בקריאת ביניים את הנושא הקהילתי.

חיים אורון: יש בחוק סעיף שלפי דעתי אם היו הולכים עליו לבג"ץ על סעיף 85 היו אומרים שאולי הוא לא חוקתי.

חיים אורון: חוק שמאפשר לפעול בנושא הזה בלי מגבלה תקציבית, איך שרוצים.

חיים אורון: ותרגילים שיונתן בשיא עושה היום, אני אגיד לכם מה אמרו, הכל מבוסס על סעיף 85.

חיים אורון: מה שאמרו אתמול בשומריה לא צולם פה עכשיו.

חיים אורון: מזכיר שומריה אמר, תדעו, אם מוסדות הממשלה היו מתנהגים איתנו ועוזרים לנו ב-10 אחוז, ב-20 אחוז ממה שאתם פעלתם עכשיו שם, שומריה הייתה נשארת קיימת.

חיים אורון: מזכיר להב אמר לך ביום שישי אדוני מנכ"ל משרד השיכון, שאם הבעיות ב-3 קרווילות בלהב שבונים למפוני שומריה הייתה נפתרת כמו שאתה פתרת אותם הבוקר, שהיית ביום שישי בבוקר בלהב, כל התמונה של הבניה וההרחבה בנגב הייתה נראית אחרת.

חיים אורון: אז אני אומר את זה פה לחומרה לממשלה, ולקולה ביחס להתנהלות של המנהלת לגבי המתנחלים.

חיים אורון: משום שמה שקורה, חלק מהמצוקות שאתם מדברים זה מצוקות של כולנו כל הזמן אבל ההתנהלות שלהם פה עכשיו היא הרבה מעבר למה שמקובל, לפנים משורת הדין.

חיים אורון: כל נושא הדיור החליפי, כל נושא בתי המלון לא היה על הפרק.

חיים אורון: הוא לא עמד על הפרק בשום מקום משום שבאתם ואמרתם, ויושבים פה חלק מהאנשים האלה שהיו בחדר שאמרו להעתיק את כל הגוש לחבל ניצן.

חיים אורון: להעביר את כל הגוש בתעתיק לחבל ניצן.

חיים אורון: אני הייתי באופוזיציה אבל בעניין הזה הייתי עם הממשלה.

חיים אורון: אני חשבתי שהרעיון להעביר את כל הגוש לחבל ניצן היה שגוי, אבל אמרתי, לפחות זו הייתה דעתי, שאם הגוש רוצה כולו לעבור לאזור יתד ויבול, איפה פה אורי, אנחנו צריכים להשקיע כל סכום שבעולם בשביל להביא לנגב המערבי את גוש קטיף.

חיים אורון: אמרו אנשי הגוש והבנתי אותם, גמרנו להיות חלוצים.

חיים אורון: אנחנו לא נבוא דרומה לקריית גת אשקלון.

חיים אורון: היום אני שמח מאוד שהולכים לאמציה ולשומריה, וחלק הולכים צפונה.

דוברת: אז תעזור לנו שם.

מל פולישוק-בלוך: הוא מנסה לעזור, זה מה שהוא עושה.

חיים אורון: יש פה יותר מאשר עד אחד שיודע שאם אתמול היה הטקס המרגש בשומריה, איך אני אגיד, יש לי אצבע קטנה שם.

מל פולישוק-בלוך: כולם יודעים שאין כמו ג'ומס כמי שעזר להתיישבות.

חיים אורון: אמרתי שאם שומריה נמצא במצב שהוא נמצא, והוא לא היה חייב להגיע לשם, ראוי שיהיה יישוב כמו עצמונה שכן שלי, 4 קילומטר מהבית שלי, ולא ישוב מתרוקן בשומריה.

חיים אורון: אז אל תגיד לי עכשיו על שומריה או על מרשם או על אמציה, אני איתכם לגמרי, הוא יודע את זה.

חיים אורון: אבל לא על זה הויכוח, הויכוח היה על דבר אחר.

חיים אורון: בקשר לטנא עומרים שהם גם שכנים שלי, אני מחכה לשיתוף פעולה עם זבולון אורלב, להתחיל לתכנון שנתיים קדימה העברה מסודרת.

מל פולישוק-בלוך: תודה, בבקשה אראלה גולן.

אראלה גולן: אני אקצר אבל בכל זאת אני רוצה לחזור לנושא כאחת שכן הייתה בעד ההתנתקות כי חשבתי שמתנתקים כאן אנשים וראוי לטפל בהם.

אראלה גולן: יש לי כמה הערות על דרך ההתנתקות שדיבר על זה שלמה וסטרל של מה זה דיור ארעי שקודם עושים תשתיות באזור אחד ואחרי כן מעבירים למגורי הקבע ועושים שוב תשתיות, ומישהו שם מרוויח הרבה כסף שיכול היה לעזור לכולנו, לאותם אנשים שהתנתקו וגם לאנשים אחרים שזקוקים לכסף הזה.

אראלה גולן: נוסף לכל פסיכולוגית זה היה עוזר לאותם אנשים שהיו ישר יושבים עם הדיור הארעי על מגרשי הקבע שלהם, היו מתחברים לפחות למקום וזה היה יוצר לנו פחות בעיות שזה הנושא השני שרציתי לדבר עליו.

אראלה גולן: שמשום מה, הטיפול שפנו אלי מהשטח של עובדי הרווחה והטיפולים הנפשיים, אני מבינה שעד היום זה לוקה בחסר ויש הרבה מאוד נוער שלא מוצא את עצמו וילדים שסובלים מכל מיני בעיות נפשיות וזה דבר שמהתחלה התרענו עליו וזה הצד השני שמשום מה לא הוזכר כאן בכלל, מה קורה עם הטיפולים הנפשיים?

אראלה גולן: מהשטח נדרשנו להניח הצעת חוק לתת יותר טיפול נפשי ולא רק במסגרת הביטוח הלאומי שבדרך כלל מוגדר נדמה לי, 3 פעמים בשנה.

אראלה גולן: עד היום אני שומעת שיש הרבה מאוד אנשים שנזקקים לטיפול נפשי ולעזרה ולא מקבלים אותה.

אראלה גולן: מהצד השני אותם כספים שנזרקו לכל מיני כיוונים, על זה אני חושבת שצריכים לתת את הדעת ומשום מה לא שמעתי על זה בכלל.

אראלה גולן: אנחנו עומדים במקום שאיך שלא נסתכל, יהיו עוד התנתקויות, נרצה או לא נרצה.

אראלה גולן: אני מבקשת שלפחות מהנושא הזה נלמד שבתהליך כזה מוכרחים לשתף הרבה יותר את אלה שעוברים את החוויה הזאת ולא לתת להם הנחתות מלמעלה.

אראלה גולן: בואו נשתף אותם יותר בתהליכים, לכולנו יהיה התהליך הזה הרבה יותר פשוט ויותר קל.

זבולון אורלב: תודה רבה, בבקשה אופיר פינס.

אופיר פינס-פז: קודם כל אני מברך את המבקר על הדוח הראשוני ואני חושב שלא צריך לעכב דוחות מבקר.

אופיר פינס-פז: יחד עם זה אני גם מבין שיהיו דוחות נוספים על ההתנתקות ובצדק יהיו כי אני מניח שיתגלו עוד ליקויים כי אלה החיים.

אופיר פינס-פז: אני רוצה לומר לכם שאני גאה שהייתי סביב שולחן הממשלה שעשתה את ההתנתקות.

אופיר פינס-פז: אני חושב שזה היה מבצע קשה, מורכב מסובך ואני רוצה קודם כל גם להודות לאילן, ליונתן, לשמוליק, למנכ"לית משרד החינוך עמירה חיים, לויקטור ולכל החברים שהשקיעו מאמצים אדירים ולאנשי משרד האוצר כמובן ולאנשי משרד הפנים.

אופיר פינס-פז: אתן לכם דוגמא אחת ואתם יודעים אותה, לתכנן את השטח המפורט באזור ניצן וניצנים וכל הדבר הזה, עשינו במהירות שמעולם בכל תולדות המדינה לא עשו שום דבר שקרוב אפילו במשהו לדבר הזה.

אופיר פינס-פז: הלכו לקראת

אופיר פינס-פז: כם אנשי גוש קטיף בכל הכלים ובכל האמצעים וזה לא פותר את העובדה שיש לכם קשיים עצומים, זה בכלל לא קשור.

אופיר פינס-פז: זה שעשו את כל המאמצים זה דבר אחד וזה שלא פתרו את הבעיות זה דבר אחר.

דובר: אתה לא עושה לי טובה, זו חובתך.

אופיר פינס-פז: נכון, זו חובתי.

אופיר פינס-פז: הלכו מעל ומעבר לכל חובה חוקית ואחרת, מעל ומעבר.

אופיר פינס-פז: ועשינו את זה בלב שלם ובלב רחב.

דובר: המשימה עדיין לא נגמרה.

אופיר פינס-פז: אני מצטער שלא היה שיתוף פעולה אלמנטרי לאורך חודשים ארוכים.

אהרון חזות: אתה צריך להצטער על זה שאזרחים במדינה עוד לא מצאו מקום.

אופיר פינס-פז: לא היה שיתוף פעולה אלמנטרי.

אופיר פינס-פז: סליחה חברים, לא התחייבתי שכל מה שאני אגיד תמחאו כפיים אבל אני מכבד אתכם אז תכבדו אותי ותיתנו לי לסיים את דברי.

אופיר פינס-פז: העובדה היא שאנחנו פעלנו כסומים באפילה.

אופיר פינס-פז: עשינו את חלוצית 1 ואת חלוצית 4 ואת ניצנים ואת ניצן ומבקר המדינה עוד יכתוב על זה בדוחות הבאים שבזבזנו מאות מיליונים ומיליארדים כדי לנסות לרצות אתכם ולחשוב איך אתם חושבים ואיך לעזור לכם ואיך למצוא לכם פתרונות בנגב המערבי, בנגב המזרחי בדרום, בפלמחים, בגליל, איפה לא?

אופיר פינס-פז: יצאנו מגדרנו לעזור לכם מעל ומעבר.

אופיר פינס-פז: למה?

אופיר פינס-פז: כי כיבדנו את העניין הקהילתי.

רחמים בן- חיים: בעל עסק אחרי 20 שנה יצא עם 90 אלף שקל, זה גזל.

אופיר פינס-פז: אני לא מתווכח איתך.

מל פולישוק-בלוך: חבר הכנסת פינס, משפט אחרון לסיום.

אופיר פינס-פז: קודם כל לדעתי המבקר צודק באלף אחוז בזה שהייתה הערכות או תכנון לא מספק.

אופיר פינס-פז: אגב, אני רוצה לספר לך אדוני המבקר.

אופיר פינס-פז: ועדת שרים לענייני התנתקות, הפורום הזה הוקם אחרי שמפלגת העבודה נכנסה לממשלה.

אופיר פינס-פז: אמרנו, סליחה, איפה דנים בכל הנושאים?

אופיר פינס-פז: איפה מקבלים החלטות שוטפות?

אופיר פינס-פז: אמת או לא אילן?

אופיר פינס-פז: זה היה דבר שאנחנו הבאנו.

אופיר פינס-פז: אמרנו, חברים, יש פה ממשלה שצריכה לקבל החלטות, זה דבר שהיה צריך להיות חצי שנה קודם.

אופיר פינס-פז: הרשויות המקומיות לא קיבלו בזמן ובאופן מתוכנן את מה שהיו צריכות לקבל.

אופיר פינס-פז: ואגב הרשויות המקומיות, אל תבואו בטענות לשמעון כהן בחוף אשקלון, חבר'ה, קודם כל המטלה שיש על שמעון היא לא מטלה שיש על אחרים.

אופיר פינס-פז: המשימה בחוף אשקלון היא אדירה.

מל פולישוק-בלוך: תודה רבה לשר הפנים לשעבר, לפני שידבר חבר הכנסת יורי שטרן, משפט אחד בבקשה אדוני.

אהרון חזות: אני רוצה לברך קודם כל את מבקר המדינה על כך שתוך כדי ההתנתקות התבצעה הביקורת.

אהרון חזות: אני רוצה לתת שני פתרונות כי להתעסק עם הבעיות זה לא יעזור.

אהרון חזות: להקים ועדת מנכ"לים עם סמכויות נרחבות שלא יכול להיות שאחרי שמקבלים תשובות הולך האדם למשרד אחר ומתחילה בירוקרטיה.

אהרון חזות: והדבר השני זה שינוי החקיקה שזה מחויב המציאות כי היועצים המשפטיים כשמגיעים אליהם אומרים, תשנו את החקיקה ואז ניתן לכם את הפתרונות.

אהרון חזות: שינוי החקיקה הוא הכרחי.

מל פולישוק-בלוך: תודה רבה, יורי שטרן בבקשה.

יורי שטרן: אני מצטרף לכל הברכות שנאמרו למבקר המדינה.

יורי שטרן: כשסיימתי את תפקידי כיושב ראש הוועדה לביקורת המדינה וביקשתי מהמבקר החדש להתערב בעניין של ההתנתקות בזמן אמת וזאת הייתה גם כוונתו לפני כן, ראינו כמה שזה חשוב.

יורי שטרן: אני גם מברך אותך מלי על כך שניהלת את כל הדיון, גם זה וגם הקודמים בצורה ראויה.

יורי שטרן: התכנסנו פה בוועדה לביקורת המדינה עוד לפני ההתנתקות, בדקנו את ההיבטים השונים.

יורי שטרן: אני לא יודע אופיר, איך אפשר להיות גאה בדבר שהוא אכזרי, שבנוי על אלתור, שלא קדמה לו שום בדיקה ביטחונית, שום בדיקה כלכלית, אפילו לא נמדד הנזק לחקלאות הישראלית מהסיפור הזה.

יורי שטרן: ישבנו פה עם ראש הממשלה ושאלו אותו, ראש הממשלה, עם מי התייעצת לפני שקיבלת את ההחלטה על ההתנתקות, הוא אמר, עם עצמי.

יורי שטרן: וזאת אמת.

יורי שטרן: ולכן הכל הלך כפי שהלך אבל מה שמדהים בסיפור הזה זה ההבדל העצום בסדר העדיפויות.

יורי שטרן: העדיפות של פינוי, של גירוש, של מבצע צבאי משטרתי הייתה כל כך גבוהה ששם הניחו אין סוף משאבים וגם עודף כוחות.

יורי שטרן: הרי גם הפינוי עצמו היה דבר שאי אפשר לצפות מראש את כל היבטיו.

יורי שטרן: ממש שום דבר אי אפשר היה לצפות מראש.

יורי שטרן: מה שאפשר היה לצפות זה שאנשים לא ישתפו פעולה עד הפינוי ולכן כל הפתרונות המאולתרים היו כבר צריכים להיות מוכנים כי ידעו שהם לא ישתפו פעולה.

מל פולישוק-בלוך: זו הייתה צריכה להיות הנחת העבודה.

יורי שטרן: נכון.

יורי שטרן: ואכן היה פינוי לדוגמא כי הביאו עודף כוחות מפני שידעו שישנן התפתחויות בלתי צפויות ולכך הכינו את המערכת ואת התשתיות.

יורי שטרן: אבל בכל מה שנוגע לטיפול במפונים, ואף אחד לא עושה להם טובה, המדינה שלחה אותם לשם, המדינה החזיקה את היישובים שם והמדינה היא זאת שביד גסה או ברגל גסה הרסה את חייהם, וזה שהמדינה מנסה עכשיו איכשהו לתקן את זה, אין פה שום חמלה ושום דבר שהוא פילנתרופי ולא מגיע למדינה פרס על כך, זו החובה הבסיסית.

מל פולישוק-בלוך: תודה רבה לך, יש לי חובה לשני אנשים, בבקשה אבנר שמעוני.

אבנר שמעוני: אני אקצר מאוד אבל מכיוון שהמבקר ביקר אותי בתוך הדוח בתור אחד שלא שיתף פעולה, נאמר על זה פה מספר דברים ואני רוצה לומר שהטרנד החדש זה תמיד להאשים את הנאנסת כנראה באיזו פרובוקציה או את העניים שהם אשמים בזה שהם עניים או כל אחד באשמה שלו.

אבנר שמעוני: אנחנו לא אשמים, המגורשים לא אשמים בתהליך הזה שנכפה עלינו בכוח.

אבנר שמעוני: לכן שאף אחד לא יצפה מאיתנו לשיתוף פעולה, אני מדבר כמובן עד ה-15 לאוגוסט.

אבנר שמעוני: כל מה שראינו פה במצגת היפה זה דברים שנעשו אחרי ה-15 לאוגוסט ואני מקווה שהדברים לא יהיו בדוח הבא מה היה הלאה.

אבנר שמעוני: הגירוש לא נעשה בהפתעה וסליחה שאני משתמש בטרימינולוגיה של גירוש ולא פינוי ולא שום דבר אחר.

אבנר שמעוני: הגירוש לא היה בהפתעה, ידעו על ה-15 באוגוסט וכמו שידעו להביא עשרות אלפי חיילים ושוטרים לעשות את זה, היו צריכים לעשות את מה שהמבקר מציב בדוח הזה ואני חושב שמה שצריך לקחת מדוח המבקר זה בעיקר לעתיד והדבר הנחוץ והמהיר ביותר שצריך לעשות זה שינויי החקיקה.

אבנר שמעוני: חוק פינוי פיצוי לא נותן היום את הפיתרונות גם לעתיד.

אבנר שמעוני: עמד על זה ג'ומס וכולם, צריך פשוט לשנות אותו.

אבנר שמעוני: 4 דברים שצריך היום לעשות, אחד זה שינוי החקיקה.

אבנר שמעוני: דבר שני, תעסוקה, שלוש, טיפול בחקלאים ובעלי העסקים שגם שם הדבר נמצא בבעיה וכל הנושא של החינוך ורווחה שכמובן צריך לטפל בו.

מל פולישוק-בלוך: תודה רבה לך אבנר.

מל פולישוק-בלוך: האחרון שידבר זה ראש מועצת שורק, אלי אסקוזידו, בתמצית בבקשה.

אלי אסקוזידו: אומרים אחרון אחרון חביב.

מל פולישוק-בלוך: נכון, אבל אני מדברת אחריך.

אלי אסקוזידו: קודם כל תודה שנתת לי את הזכות לדבר.

אלי אסקוזידו: אני אחד מהמבוקרים בדוח, מועצה אזורית נחל שורק ומועצה אזורית חוף אשקלון.

אלי אסקוזידו: מבקר המדינה באופן אישי היה עם כל הצוות אצלנו במועצה, ראה את הדברים.

אלי אסקוזידו: המועצה שלנו היא מועצה שקלטה מפונים שניהלו משא ומתן לפני ההתנתקות ובאו מרצונם, לא שהמועצה פנתה אליהם.

אלי אסקוזידו: הזמן היה קצר ולא היה ניתן להכין את הדברים אבל עדיין אותם אנשים שהגיעו היו מעט זמן בבית מלון וזה ניכר וזה נראה וכל מי שהיה פה מהמפונים יודע שמי שהגיע למועצה אזורית נחל שורק קיבל יחס וטיפול שלא קיבלו בשום מקום אחר, ולא בגלל שאני ראש מועצה אלא בגלל שהיה שיתוף פעולה בין האנשים והייתה כימייה.

אלי אסקוזידו: אני חושב שהבעיות הן לא אילן כהן, ואילן כהן מה שהוא עשה אני לא מכיר עוד מישהו שהשקיע את כל כולו וכנ"ל יונתן בשיא ואבואב ועמירה וכל הצוות שרצה לעזור כאנשי מקצוע והשקיעו ימים ולילות, ואם בימי שישי הייתי מסתובב בשעה ארבע, עשר דקות לפני כניסת שבת ופוגש את אילן בשטח עם חולצת טריקו ומכנסיים קצרים שהוא בא במקרה, ואני באתי במקרה ושנינו כנראה משוגעים, אז לא זאת הבעיה.

אלי אסקוזידו: הטיפול שנעשה מבחינת המדינה היה לדעתי מעל ומעבר ועל זה יש לי כמה דברים להגיד.

אלי אסקוזידו: כל מה שהמפונים רצו וכל מה שהמפונים ביקשו השתדלנו לספק.

אלי אסקוזידו: אני כמועצה דרך אגב, כל מה שרציתי קיבלתי.

אלי אסקוזידו: הבעיה העיקרית זה בגלל שמדובר בנפשות, ואת גברתי הזכרת ואמרת, כשבאו העולים החדשים אז היה אל"ף בי"ת גימ"ל, אבל הם באו מרצונם, ופה יש אנשים שלא יצאו מרצונם.

אלי אסקוזידו: ואני עכשיו אומר את הנקודה הכואבת והאמיתית אותה אני חווה יום יום ובה אני נמצא, זו הבעיה של הטיפול באנשים, הבעיה שמדובר פה בנפשות שלא כספים ישנו את הדברים ולא אילן כהן עם כל מה שהוא יעשה ויונתן בשיא, זה דברים פסיכולוגיים שצריך לדעת את עומק הנפש של האדם - - -

אהרון חזות: מה קשור פסיכולוגיה לפרנסה?

אלי אסקוזידו: תאמין לי, זה הרבה יותר מפרנסה.

אלי אסקוזידו: יש אצלי אנשים שעובדים, אנשים שעבדו לפני כן בתפקיד כזה והיום הם ירדו לתפקיד אחר, וכשהם ירדו לתפקיד אחר, תאמין לי, קשה להם.

אלי אסקוזידו: הבעיה היא הנשמה של האנשים ולא הכסף.

מל פולישוק-בלוך: אלי, תודה רבה.

מל פולישוק-בלוך: הערתך בהחלט נכונה וחשובה.

מל פולישוק-בלוך: אני חייבת לסיים ולכן אני אסכם.

מל פולישוק-בלוך: קודם כל אני מודה לכם כולם.

מל פולישוק-בלוך: מודה על הישיבה המכובדת שהייתה כאן.

מל פולישוק-בלוך: אני גם רוצה להודות, למרות הויכוחים הנוקבים מאוד שהיו לי עם יושב ראש הכנסת ריבלין בעניין הזה של ישיבות ועדת ביקורת המדינה בפגרה, בכל זאת אני רוצה להודות לו שהוא אפשר לנו לקיים את הישיבה.

מל פולישוק-בלוך: ועכשיו אני רוצה לומר לסיכום.

מל פולישוק-בלוך: לפני הסיכום של הוועדה אני רוצה להביע את דעתי האישית לגבי דבר אחד.

מל פולישוק-בלוך: אני באה ממפלגה כפי שאמרו גם חברי מהצד השמאלי של המפה, שמאמינה בהתנתקות, חושבת שלא היה מנוס וצריך היה לבצע אותה.

מל פולישוק-בלוך: ויחד עם זה אם הרעיון שצריך היה לבצע את ההתנתקות, חברי ואני ואראלה גולן במיוחד, היינו בשטח כמה שרק אפשר כי האמנו שצריך לסייע למפונים.

מל פולישוק-בלוך: ואם תהיה התכנסות, התנתקות נוספת, כי לא יהיה הסכם שלום או הסדר אחר, אנחנו נתמוך בזה גם להבא.

מל פולישוק-בלוך: את זה אני אומרת כדעתי האישית, לא כדעתה של הוועדה חלילה.

מל פולישוק-בלוך: ואני אמשיך ואעשה הכל כדי שנעזור למי שיצטרך חלילה להתפנות מביתו.

מל פולישוק-בלוך: אבל תמיד צריך לזכור, וכאן אלי אסקוזידו, אני מתחברת להערתך האחרונה, אנחנו חייבים תמיד לזכור שאנחנו עוסקים בבני אדם, זה לא מספרים, זה לא רק נתונים יבשים, זה בני אדם, וזה מה שצריך להוביל אותנו.

מל פולישוק-בלוך: ומכאן, לסיכום הוועדה עצמה.

מל פולישוק-בלוך: ועדת ביקורת המדינה מודה למבקר המדינה על הדוח שנערך בזמן אמת והביא לביקורת אמיתית ושקיפות מלאה של הליכי קבלת ההחלטות וביצוען.

מל פולישוק-בלוך: יש בזה חשיבות רבה מאוד לאופן ההתנהלות.

מל פולישוק-בלוך: אנחנו בדעה שיש לאמץ את מסקנות הדוח לעתיד לבוא.

מל פולישוק-בלוך: לאחר מאמצים רבים כל כך טבעי שמי שטרח בעשייה, אנשי משרד ראש הממשלה ואנשי המנהלת כמובן וראשי הרשויות, טבעי שהם מצפים לברכות ולא לביקורת, ואכן זה הטבע האנושי.

מל פולישוק-בלוך: מתפקידנו אומנם לברך על הראוי לברכה אך לבקר בלי משוא פנים על ליקוים ותקלות שהיו בהלך הפינוי והקליטה, כפי שאכן עולה בדוח מבקר המדינה.

מל פולישוק-בלוך: חלק בלתי מבוטל ואין להסתיר את זה, מהליקויים, הם פרי אי הוודאות וחוסר שיתוף הפעולה של המפונים, וזו זכותם.

מל פולישוק-בלוך: זה לא נאמר, אבנר, גם אני בטוחה שאני יכולה להגיד את הדברים.

נסים זאב: יש על זה הצבעה על מה שאת אומרת?

מל פולישוק-בלוך: אני יכולה לומר גם בשם המבקר, אבנר הלין על כך שמדוח המבקר עולה כאילו יש טענה נגד המפונים.

מל פולישוק-בלוך: אני לא פירשתי את זה כך.

מל פולישוק-בלוך: המבקר ציין את זה כעובדה ואתם אומרים את זה גם כעובדה.

מל פולישוק-בלוך: והעובדה הזאת היא לגיטימית כלומר הגישה שלכם שלא רציתם לשתף פעולה ואין טענות על כך.

חיים אורון: מנהיגיהם.

מל פולישוק-בלוך: מנהיגיהם, בוודאי.

מל פולישוק-בלוך: אתם נקטתם בהליך מסוים, זכותכם להחליט כך.

מל פולישוק-בלוך: יחד עם זאת כפי שאמר המבקר בדוח, 13 פעמים כך ציינת, שהיה אי שיתוף פעולה כמדיניות, זו עובדה, כל אחד יפרש את זה כרצונו, זאת עובדה.

מל פולישוק-בלוך: גם צבי הנדל שיתף פעולה מבחינה זאת שהוא אמר, אני מתנגד אבל אני דואג מה יהיה ביום המחרת.

מל פולישוק-בלוך: הוא אמר את זה ואני שמעתי את זה באוזני.

מל פולישוק-בלוך: יחד עם זאת אי הוודאות וחוסר שיתוף הפעולה היו צריכים להיות הנחת העבודה של המנהלת ומשרד ראש הממשלה.

מל פולישוק-בלוך: ההליך המורכב כפי שעולה מהדוח, לא היה מלווה בתוכנית עבודה מפורטת ובהנחיות ברורות לרשויות הקולטות את המפונים.

מל פולישוק-בלוך: אנחנו מדברים על, איך קראת לזה, השולחן ערוך.

מל פולישוק-בלוך: תהליכי התקצוב היו לקויים כפי שעולה מהדוח.

מל פולישוק-בלוך: אמנם יש לברך על כך כפי שעלה פה בישיבה ש- 80 אחוז מהמשפחות נשארו במסגרות קהילתיות אבל מרבית המפונים עדיין לא מצאו מקום עבודה, פרנסתם נפגעה ואין פתרון באופק.

מל פולישוק-בלוך: 1700 משפחות טרם באו אל הנחלה והשלווה, וזאת אחרי 7 חודשים מההתנתקות.

מל פולישוק-בלוך: אין להם תעסוקה ופרנסה.

מל פולישוק-בלוך: אני חוזרת, כפי שאמר כבוד הרב קמינצקי, זאת צריכה להיות המשימה החשובה של הממשלה היום והוועדה דורשת מהממשלה לשים את עניין התעסוקה בראש סדרי העדיפויות של עבודתה בנושא הזה של המפונים.

מל פולישוק-בלוך: הוועדה רושמת לפניה גם את דברי חבר הכנסת אורלב כי צריך שינוי בחוק יישום ההתנתקות כך שתיתן עדיפות לנושא הקהילתי והתעסוקתי, אבל זה כבר כנראה לא יהיה בכנסת הזאת.

חיים אורון: יש סעיף 85 הכי גדול בעניין הזה.

מל פולישוק-בלוך: לגבי מסקנות אישיות של נושאי תפקידים.

מל פולישוק-בלוך: אני לא הבעתי דעה כי יש כאן חילוקי דעות לכן רשמנו לפנינו ואני מציעה בכנסת הבאה, תביאו את זה בהקדם מייד בתחילת הכנסת לשולחן הדיונים של הכנסת ותבדקו האם צריך או לא צריך לשנות את החוק בהקשר הזה.

מל פולישוק-בלוך: לגבי מסקנות אישיות של נושאי התפקידים.

מל פולישוק-בלוך: ערב בחירות אין משמעות פרקטית לדרישה, לעניות דעתי, אלא רק הצהרתית והעניין של אחריות אישית רשום במפורש בדוח המבקר אם תקראו את דברי הפתיחה של המבקר עצמו תראו שנאמר שם במפורש, אחריות אישית של נבחרי הציבור, לא של הפקידים, בנהלים הקיימים אי אפשר לגייס אנשים, כך נאמר כאן בוועדה, ומוצע למבקר, אני רשמתי מה שנאמר, מוצע למבקר לבדוק נהלים של גיוס עובדים לרשויות מדינה, כללית ובאופן ספיציפי לנושא הזה ולמצוא את הכשלים כדי לפתור את הבעיות העולות כיום.

מל פולישוק-בלוך: יש לשנות את החוקים הקיימים הגורמים לבירוקרטיה ומביאים לכך שיש קשיים וכשלים חמורים.

מל פולישוק-בלוך: זה נכון תמיד וזה נכון במיוחד בנושא הזה כי אנחנו מדברים בנפשות, באנשים, בבני אדם וזה דחוף ביותר.

מל פולישוק-בלוך: אני רוצה לבקש מהמבקר, אם יש לו מה להוסיף על מה שנאמר?

מל פולישוק-בלוך: מיכה לינדנשטראוס: אני חושב שהמשפט האחרון שאמרתי בכתובים הוא בעצם המשפט הקובע בעניין הזה ואני אמרתי שהמפונים זכאים לסיוע מיידי ויפה שעה אחת קודם.

מל פולישוק-בלוך: תודה רבה, רצית להוסיף משהו, זבולון אורלב?

זבולון אורלב: כן, את אמרת שאנחנו מאמצים את הדוח לעתיד לבוא.

זבולון אורלב: לא לעתיד לבוא, להשתמש בשפה של המבקר שהוועדה דורשת ליישם בהקדם האפשרי ובדחיפות האפשרי את המסקנות שנובעות מדוח המבקר.

מל פולישוק-בלוך: בסדר גמור, זה נאמר בהמשך, מקובל עלי.

זבולון אורלב: דבר שני זה להוציא לחלוטין את העניין הזה של המגורשים אם הם דיברו או לא דיברו, אם הם שיתפו פעולה או לא, זה לא רלוונטי לעניין כי עלול להיות מכאן - - -

מל פולישוק-בלוך: על כך יש לנו מחלוקת.

זבולון אורלב: אז אני מציע להצביע.

חיים אורון: היות והנוסח שלך בעיני הוא מתון, אני מציע נוסח מאוד פשוט.

חיים אורון: שהוועדה רושמת לפניה את דוח המבקר והכנסת הבאה תמשיך לטפל במסקנותיו.

זבולון אורלב: מישהו עלול להבין משהו שהמבקר דווקא לא התכוון.

זבולון אורלב: יש עובדה שכולם מודים בה.

זבולון אורלב: חלק מהמגורשים שיתפו פעולה, חלק לא, זה לא רלוונטי - - -

אופיר פינס-פז: זה מאוד רלוונטי, הם אשמים בחלק גדול ממה שקרה.

מל פולישוק-בלוך: נעשה הצבעה.

מל פולישוק-בלוך: מי בעד התוספת של חבר הכנסת אורלב להוציא את הסעיף של חוסר שיתוף הפעולה, מי בעד להוציא את זה מהחלטת הוועדה לביקורת המדינה?

מל פולישוק-בלוך: אחת, שתיים, שלוש, ארבע, חמישה תומכים, החלטתך זבולון אורלב, לא התקבלה.

מל פולישוק-בלוך: ההסתייגות שלך לא נתקבלה.

מל פולישוק-בלוך: זבולון אורלב: אין לך רוב להכניס את זה.

מל פולישוק-בלוך: שוב, מי בעד לאשר את הצעת הסיכום שלי, בבקשה?

מל פולישוק-בלוך: אחת, שתיים, שלוש, ארבע, חמישה.

מל פולישוק-בלוך: תודה רבה.

מל פולישוק-בלוך: למען ההגינות?

מל פולישוק-בלוך: מי נגד?

מל פולישוק-בלוך: אותם ארבעה.

מל פולישוק-בלוך: תודה רבה לכולם.